G20 mahu pemulihan berhati-hati selepas wabak -Indonesia

JAKARTA, 19 Februari- Kuasa ekonomi terbesar dunia mahu pendekatan berhati-hati dan diselaraskan dengan baik untuk mengemudi pemulihan daripada wabak COVID-19.Pertemuan yang diadakan pada Khamis dan Jumaat di Jakarta, Indonesia meletakkan asas bagi Sidang Kemuncak Pemimpin G20 pada akhir tahun ini.Gabenor Bank Pusat Indonesia, Perry Warjiyo berkata, kumpulan 20 negara (G20) bersetuju perlunya menentukan dengan teliti langkah Amerika Syarikat dan negara lain memerangi inflasi dengan menaikkan kadar faedah serta melonggarkan langkah lain bagi menampan ekonomi daripada wabak COVID-19.Sehingga lewat petang Jumaat, para pemimpin masih belum mengeluarkan kenyataan mereka.Namun, Perry menyatakan bahawa kebanyakan perkara yang dibincangkan dibawa daripada pertemuan tahun lalu seperti dasar cukai global, pembiayaan iklim dan pembiayaan untuk kesihatan awam yang lebih baik.Inflasi telah mendorong harga makanan, tenaga dan keperluan penting lain meningkat secara mendadak pada masa ketika banyak negara masih cuba mengawal wabak COVID-19.Rizab Persekutuan Amerika Syarikat menarik balik sokongan besar-besaran untuk pasaran dan perniagaan, bersiap sedia untuk menaikkan kadar faedah sejurus bulan depan untuk mengurangkan inflasi yang melonjak kepada 7.5 peratus pada Januari.Harga pengguna meningkat kepada rekod 5.1 peratus di 19 negara yang menggunakan Euro bulan lepas dan ke paras tertinggi hampir 30 tahun di United Kngdom.Tuan rumah Indonesia adalah antara banyak negara di Asia Tenggara yang telah mengalami gelombang jangkitan yang teruk, walaupun vaksinasi telah membantu mengurangkan impak wabak.Sementara itu, Menteri Kewangan Indonesia Sri Mulyani Indrawati berkata walaupun krisis di Ukraine tidak dibincangkan secara khusus pada rundingan itu, kesannya berpotensi."Kami faham bahawa situasi geopolitik mempunyai kesan limpahan ke atas (ekonomi) dan prospek pemulihan ekonomi secara global," katanya.Tanpa menyebut secara khusus situasi di Ukraine, G20 berkata bahawa ia "juga akan terus memantau risiko global utama, termasuk daripada ketegangan geopolitik yang timbul, dan kelemahan makroekonomi serta kewangan."Rundingan itu pada asalnya dijadualkan berlangsung di pulau peranginan Bali tetapi dipindahkan ke Jakarta kerana gelombang virus Omicron.Beberapa pemimpin hadir secara fizikal manakala terdapat pemimpin yang mengambil bahagian melalui pautan video. -AFP


Askar Ukraine terbunuh dalam pertempuran dengan pemisah, pemberontak mula mobilisasi tentera

KIEV, 19 Februari- Tentera Ukraine dilaporkan terbunuh dalam pertempuran dengan kumpulan pemisah di sokong Rusia di timur Ukraine.

Perkembangan terbaru itu berlaku tatkala kebimbangan berhubung persediaan Rusia menceroboh Ukraine semakin memuncak.

“Akibat tembakan itu, seorang askar Ukraine terbunuh," lapor pusat komunikasi tentera di timur Ukraine.

Terdahulu, tentera Ukraine menyalahkan pemberontak disokong Rusia kerana mencetuskan gelombang serangan baharu yang meningkatkan kebimbangan pencerobohan Rusia terhadap jirannya di barat.

Pusat komunikasi tentera di timur Ukraine melaporkan 66 tembakan berlaku pada pukul 7.00 pagi waktu tempatan, jumlah tertinggi berbanding sebelum ini – manakala pemberontak menyifatkan situasi itu sebagai ‘kritikal’.

Kenyataan sama menyebut, pemberontak telah menggunakan peluru mortar tidak dibenarkan, 82 dan 120 milimeter kaliber di bandar kawasan timur Lugansk dan Donetsk.

“Pasukan tentera berjaya mengawal keadaan dan meneruskan misi menghalang pencerobohan oleh Persekutuan Rusia." kata kenyataan pusat komunikasi itu.

(Gambar diambil pada 16 Februari 2022 menunjukkan sempadan Ukraine-Rusia di lokasi 40 km dari bandar ke-2 terbesar Ukraine, Kharkiv/AFP)

Moscow secara rasmi menafikan penglibatan mereka dalam konflik tersebut dan menyifatkan ia sebagai isu dalaman Ukraine.

Tetapi pemerhati daripada badan keselamatan Eropah, OSCE melaporkan berlaku penghantaran tetap senjata Rusia ke sempadan sejak perang lapan tahun di wilayah itu tercetus.

OSCE melaporkan sebanyak 870 kali pencabulan gencatan senjata besar-besaran dikesan di sepanjang zon konflik, memetik laporan terbaharu badan itu yang dikeluarkan pada Jumaat, merujuk insiden pada Khamis lalu.

“Beberapa hari kebelakangan ini, pemerhati khas OSCE di Ukraine (SMM) mendapati berlaku peningkatan dramatik dalam jumlah serangan di Timur Ukraine,” merujuk kenyataan OSCE itu.

Pemimpin pemberontak menyalahkan pasukan tentera Ukraine kerana cuba merampas semula dua wilayah dikuasai pemisih, perkara yang dinafikan Kiev.

Pemimpin pemberontak di Donetsk pada Sabtu menyifatkan situasi itu ‘kritikal’ dan mengumumkan ‘mobilisasi am’ anggota tenteranya.

Langkah sama turut dilakukan pemimpin pemisah di wilayah yang lebih kecil. -AFP


Taufan Eunice di Eropah ragut 9 nyawa

LONDON, 20 Februari - Sekurangnya-kurangnya sembilan orang maut setelah taufan Eunice melanda utara Eropah dan menyebabkan perkhidmatan pengangkutan udara, air dan darat tergendala.Kota London dilaporkan lengang selepas amaran cuaca peringkat tertinggi iaitu peringkat merah dikeluarkan buat kali pertama dalam sejarah.

Menurut polis, seorang wanita berusia 30-an maut selepas kereta yang dinaikinya dihempap pokok.Sementara itu polis Merseyside mengesahkan, seorang lelaki 50-an mati setelah cermin kereta yang dia naiki dirempuh serpihan batu.Kematian disebabkan insiden hampir serupa juga dilaporkan di luar Britain.Di Belanda, tiga kes dilaporkan termasuk kejadian kereta merempuh pokok tumbang.Kanada, Belgium dan Jerman masing-masing merekodkan satu kematian.Hujan lebat dan ombak besar turut dilaporkan termasuk di perairan Perancis.Selain itu, lebih 140,000 rumah di England dan 80,000 kediaman di Ireland terputus bekalan elektrik manakala banyak sekolah diarahkan.Terdahulu Perdana Menteri Britain, Boris Johnson mengarahkan pihak tentera diletak dalam keadaan siap siaga bagi menghadapi sebarang kemungkinan."Semua pihak perlu mengikuti arahan pihak berkuasa dan mengambil langkah berjaga-jaga," katanya menerusi hantaran Twitter.


Sekurang-kurangnya 9 orang terbunuh ribut Eunice landa Eropah

LONDON, 19 Februari- Ribut Eunice yang melanda Eropah setakat ini mengorbankan sekurang-kurangnya sembilan nyawa.

Paling terjejas di Britain apabila angin paling kuat direkodkan memaksa jutaan penduduk mencari tempat perlindungan.

Perkhidmatan kereta api, feri dan pengangkutan udara turut dilaporkan terjejas di seluruh Eropah Barat.

London hampir kosong selepas ibu negara Britain itu ditelakkan bawah amaran cuaca “merah” bermakna “berisiko kepada kehidupan”.

Menjelang malam, polis memaklumkan seorang wanita berumur 30-an meninggal dunia selepas sebatang pokok tumbang menghempap kereta dinaikinya.

(Ombak kuat di kawasan pejalan kaki di Etretat, barat Perancis pada 18 Februari 2022/AFP)

Sementara itu, seorang lelaki 50-an dilaporkan terbunuh di barat laut England selepas serpihan mengenai cermin hadapan kereta dinaikinya, menurut Polis Merseyside.

Pokok tumbang turut menyebabkan tiga orang di Belanda dan seorang lelaki berusia 60-an di tenggara Ireland manakala seorang lelaki Kanada berusia 79 tahun meninggal dunia di Belgium, lapor pihak berkuasa setiap negara.

Kematian turut dilaporkan di Jerman apabila sebuah kereta dihempap pokok tumbang di bandar Altenberge.

Sama seperti di London, amaran cuaca tertinggi turut dikeluarkan di seluruh selatan England, South Wales dan Belanda, menyebabkan banyak sekolah terpaksa ditutup dan melumpuhkan perkhidmatan kereta api. Ombak tinggi dan kuat menggegarkan benteng laut di sepanjang pantai.

Ribut Eunice turut menyebabkan gangguan bekalan elektrik kepada lebih 140,000 kediaman di England, kebanyakan di barat daya dan 80,000 hartanah di Ireland, kata syarikat utiliti tempatan.

Angin selaju 196 kilometer sejam direkodkan di Isle of Wight, selatan England, “paling kuat pernah direkodkan di England", kata Pejabat Meteorologi. -AFP


Jerman tambah tentera di Lithuania

POLAND, 19 Februari- Konflik Rusia-Ukraine makin panas, setelah menyaksikan Jerman menambah tentera di negara jiran, Lithuania.Seramai 130 anggota tentera Jerman dan 60 kenderaan perisai tiba di Lithuania, Khamis lalu.Jumlah tentera yang dihantar itu merupakan separuh daripada bantuan ketenteraan yang dirancang Jerman bagi pasukan NATO.Presiden Lithuania, Gitanas Nauseda berkata, beliau yakin Canselor Jerman, Olaf Scholz akan berusaha membela Lithuania sekiranya diserang."Tentera Jerman telah berada di wilayah Lithuania untuk mempertahankan negara itu daripada ancaman luar."Operasi ketenteraan Jerman di Lithuania akan berakhir minggu ini," katanya.Leftenan Kolonel Daniel Andrae pula berkata, operasi tersebut bakal memperkuatkan pasukan tentera Jerman di Lithuania dengan lebih 350 tentera dan 100 kelengkapan perang. -AFP


Letupan bom bersiri, 38 lelaki dijatuhi hukuman mati

GUJARAT, INDIA, 19 Februari- Mahkamah di Gujarat, India menjatuhkan hukuman mati ke atas 38 lelaki dalam kes letupan bom bersiri di Ahmedabad pada 2008.Manakala, 11 lagi dihukum penjara seumur hidup atas kesalahan melakukan serangan yang mengorbankan 56 nyawa itu.Sementara itu, 28 daripada tertuduh dibebaskan selepas perbicaraan panjang yang berakhir pada September 2021.Pada 8 Februari lalu, seramai 49 suspek telah disabitkan bersalah terhadap serangan tersebut oleh mahkamah sama.Polis sebelum ini berkata, serangan didalangi kumpulan Mujahidin India yang bermotifkan balas dendam terhadap rusuhan Gujarat pada 2002 yang menyaksikan 2,000 orang terbunuh. -REUTERS


Monyet hidup ditemui disembunyikan dalam beg di Thailand

BANGKOK, 19 Februari- Berpuluh-puluh monyet hidup diikat dalam guni kecil ditemui di bangunan terbengkalai di bahagian tengah Thailand.Kesemua monyet ditinggalkan di kawasan itu setelah dipercayai gagal di seludup keluar oleh pedagang haram hidupan liar.Rakaman penyiar Nation TV menunjukkan polis dan pegawai perlindungan hidupan liar di dalam bangunan di wilayah Saraburi itu dengan beg jaring berwarna biru dengan monyet di dalamnya.Video itu menunjukkan beberapa monyet cuba melarikan diri walaupun masih berada dalam beg yang diikat dengan tali dan ikatan zip plastik.Wirom Wanalee, seorang penduduk, memberitahu Nation TV bunyi daripada 100 monyet itu membawa dia dan jirannya ke lokasi tersebut sebelum bertindak melepaskan kebanyakan monyet dengan menggunting beg dan melaporkan penemuan itu kepada polis.Jabatan Taman Negara Thailand belum memberi respons terhadap penemuan itu namun telah menyelamatkan monyet terbabit dan dibawa ke pusat kuarantin hidupan liar.Pegawai daripada jabatan taman itu tiba untuk mengambil baki monyet dan membawa monyet itu ke pusat kuarantin hidupan liar berhampiran ibu kota Bangkok, menurut Nation TV.Thailand dan Asia Tenggara mempunyai flora dan fauna paling pelbagai di dunia tetapi rantau itu turut mengalami pemburuan dan pemerdagangan haram meluas hidupan liar.Pandemik COVID-19 menghentikan sebahagian besar perdagangan lumayan itu, tetapi ia kini semakin aktif semula selepas negara menarik balik sekatan sempadan, menurut Pertubuhan Bangsa-Bangsa Bersatu (PBB). - REUTERS


40% tentera Rusia di sempadan Ukraine dalam posisi sedia mulakan serangan - AS

WASHINGTON, 19 Februari- Lebih 40% tentera Rusia di sempadan Ukraine kini berada dalam kedudukan sedia untuk memulakan serangan menunjukkan kempen ketidakstabilan sudah dimulakan pihak Moscow, kata pegawai pertahanan Amerika Syarikat (AS).

AS menganggarkan bahawa Rusia telah menempatkan lebih 150,000 tentera berhampiran sempadan Ukraine; mendakwa berlaku pergerakan ketara tentera sejak Rabu lalu, kata pegawai berkenaan yang tidak mahu namanya disiarkan.

“40% ke 55% dalam posisi menyerang. Mereka (tentera Rusia) tidak lagi berada dalam kedudukan taktikal sejak 48 jam yang lalu,” kata pegawai tersebut kepada pemberita.

Lokasi perhimpunan taktikal adalah kawasan bersebelahan sempadan di mana unit tentera berada dikedudukan paling hadapan sebelum serangan.

Menurut pegawai tersebut, Moscow telah menempatkan 125 batalion kumpulan taktikal berhampiran sempadan Ukraine berbanding 60 pada hari biasa dan 80 batalion awal Februari lalu.

(Kereta kebal tentara Rusia mula meninggalkan kawasan sempadan Ukraine selepas selesai latihan ketenteraan/AFP)

Pertempuran yang semakin meningkat antara puak pemisah pro-Rusia dan tentera Ukraine di wilayah tenggara Donbas di Ukraine ditambah hasutan oleh pegawai di Rusia dan Donbas, menunjukkan bahawa "kempen ketidakstabilan telah bermula," kata pegawai itu.

Washington sudah memberi amaran sejak beberapa minggu lalu bahawa Rusia akan melakukan provokasi atau mewujudkan insiden di kawasan tersebut sebagai alasan menceroboh Ukraine.

Setiausaha Pertahanan AS, Lloyd Austin memberitahu ABC News, “minggu ini” Presiden Rusia Vladimir Putin, “sudah mempunyai beberapa pilihan melakukan serangan dalam masa singkat.”

“Saya tidak merasakan ia satu gertakan” kata Austin sambil menjelaskan “saya merasakan dia (Putin) menghimpunkan… sesuatu yang diperlukan untuk melakukan pencerobohan."

Moscow menafikan tenteranya merancang untuk mengerang jiran baratnya, namun menuntut jaminan bahawa Ukraine tidak akan menyertai NATO dan pakatan Barat perlu mengeluarkan tentera dari Eropah Timur, permintaan yang ditolak Barat.

Wilayah Krimea, Ukraine dikuasai Rusia pada 2014 selepas serangan yang turut dibantu puak pemisah pro-Rusia. -AFP


Budak lelaki jatuh perigi di Afghanistan, meninggal dunia

KANDAHAR, 19 Februari- Belum reda kesedihan kisah kematian Rayyan Awram, 5 tahun yang maut terperangkap dalam perigi di Maghribi, awal bulan ini, seorang lagi kanak-kanak dikenali Haider di Afghanistan pula ditemukan meninggal dunia akibat insiden sama.Selepas lebih 70 jam berusaha menyelamatkan Haider yang terperangkap dalam sebuah telaga sedalam 20 meter di Zabul sejak Selasa lalu, Kementerian Dalam Negeri Afghanistan menerusi ciapan di Twitter mengesahkan, kanak-kanak itu gagal diselamatkan."Dengan kesedihan yang mendalam, Haider yang masih muda dipisahkan daripada kami selama-lamanya," ciap penasihat kanan kementerian dalam negeri Taliban, Anas Haqqani, dalam twitter yang dikongsi oleh beberapa rakannya.Kanak-kanak itu, Selasa lalu terjatuh ke dasar perigi sedalam 20 meter yang digali di Shokak, sebuah perkampungan kering di wilayah Zabul, kira-kira 400 kilometer (km) di barat daya ibu kota Kabul.Pasukan penyelamat bekerja tanpa henti untuk cuba menyelamatkan budak lelaki itu, yang menurut pegawai masih hidup, sebelum kemudiannya mengumumkan dia telah meninggal dunia.Mayatnya berjaya ditemui kira-kira pukul 10:30 pagi waktu tempatan.Jurucakap kementerian, Anas Haqqani memberitahu, walaupun segala usaha telah dilakukan, Haider gagal diselamatkan.Ketika usaha menyelamat, berpuluh-puluh penggali dan jentolak digunakan untuk menggali lubang besar berhampiran telaga bagi menyelamatkan Haider.Kerja-kerja menyelamat kelihatan sama seperti yang dilakukan ketika insiden seperti itu berlaku ke atas Rayyan.Operasi menyelamat turut dipantau pemangku Menteri Pertahanan kerajaan interim Taliban, Mullah Mohammad Yaqoob.- AFP


Rusia maklum mula undur ketenteraan di sempadan Ukraine

(Imej satelit menunjukkan kedudukan kenderaan berperisai di landasan kereta api Yevpatoria, Crimea pada 15 Februari 2022)

MOSCOW, 18 Februari- Tentera Rusia menyatakan mereka mula memindahkan kereta kebal dan kenderaan perisai lain dari kawasan berhampiran sempadan Ukraine.

“Satu lagi kereta api tentera yang membawa anggota dan peralatan ketenteraan milik unit kereta kebal Barat kembali ke pangkalan di wilayah Nizhny Novgorod selepas menyelesaikan latihan seperti dijadualkan," kata Kementerian Pertahanan Rusia dalam satu kenyataan.

Secara berasingan, kenyataan itu menyebut 10 pesawat perang Su-24 telah ditempatkan semula dari semenanjung Crimea ke lapangan terbang di wilayah lain.

Pengunduran oleh pihak Rusia yang diumumkan pada Jumaat adalah perkembangan terbaru pertikaian Rusia dan sekutunya dengan negara-negara barat berhubung isu Ukraine.

Barat mendakwa Moscow telah melakukan provokasi di sempadan Ukraine dan meningkatkan kebimbangan serantau sehingga amaran serangan Rusia terhadap wilayah itu dikeluarkan. Tindakan itu muncul selepas Moscow menugaskan puluhan ribu tentera ke Crimea dan kawasan sempadan Ukraine atas alasan latihan ketenteraan.

Washington dalam reaksinya menyifatkan, pengumuman pengunduran itu tidak memberi makna besar, sebaliknya berkata Rusia sebenarnya meningkatkan pasukan tenteranya di sekitar sempadan.

Sementara itu, konflik Rusia – Ukraine itu diburukkan lagi dengan perkembangan semasa di Belarus.

Presiden, Alexander Lukashenko akan ke Moscow lewat hari ini untuk bertemu dengan Presiden Rusia, Vladimir Putin; difahamkan untuk berbincang mengenai langkah susulan untuk program integrasi Rusia-Belarus.

Pada Khamis, Lukashenko menyatakan bahawa Belarus bersedia menjadi tuan rumah untuk senjata nuklear jika ancaman pihak luar berterusan. -AFP


Polio liar jenis 1 dikesan di Malawi, kes pertama di benua Afrika dalam tempoh lima tahun

GENEVA, 18 Februari- Pihak berkuasa kesihatan di Malawi telah mengisytiharkan wabak virus polio liar jenis 1 selepas satu kes dikesan pada kanak-kanak di ibu negara Lilongwe.Ini adalah kes pertama poliovirus liar di Afrika dalam tempoh lebih lima tahun, kata Pertubuhan Kesihatan Sedunia WHO pada Khamis.Analisis makmal menunjukkan kes yang dikesan dikaitkan penularan dari Wilayah Sindh di Pakistan yang mana penyakit tersebut kekal endemik di Pakistan dan jirannya Afghanistan."Sebagai kes import dari Pakistan, pengesanan ini tidak menjejaskan status pensijilan bebas poliovirus liar di rantau Afrika," kata WHO.Afrika diisytiharkan bebas daripada polio liar asli pada Ogos 2020 selepas menghapuskan semua bentuk polio liar.Tiada kes Polio berlaku di benua itu sejak empat tahun lalu."Berikutan pengesanan Polio liar di Malawi, kami mengambil langkah segera untuk menghalang potensi penyebarannya," kata pengarah wilayah Afrika WHO Matshidiso Moeti dalam satu kenyataan."Terima kasih kepada tahap pengawasan Polio yang tinggi di benua dan keupayaan untuk mengesan virus dengan cepat, kami boleh melancarkan tindak balas pantas dan melindungi kanak-kanak daripada penyakit ini."WHO berkata ia menyokong Malawi dalam menjalankan penilaian risiko dan tindak balas wabak, termasuk vaksinasi tambahan.Pengawasan terhadap penyakit itu sedang dipertingkatkan di negara jiran."Kes terakhir poliovirus liar di Afrika dikenal pasti di utara Nigeria pada 2016 dan secara global hanya terdapat lima kes pada 2021," kata Dr. Modjirom Ndoutabe, penyelaras WHO polio rantau Afrika.Poliomielitis istilah perubatan untuk Polio dan merupakan virus yang sangat mudah berjangkit dan menyerang saraf tunjang serta menyebabkan lumpuh yang tidak dapat dipulihkan pada kanak-kanak.Poliovirus biasanya merebak dalam najis orang yang dijangkiti dan dijangkiti melalui air atau makanan yang tercemar. Ia membiak dalam usus.Walaupun tiada ubat untuk Polio, vaksinasi penting untuk mengelakkan daripada dijangkiti sekali gus memutuskan kitaran penularan.Penyakit Polio adalah endemik di seluruh dunia sehingga vaksin ditemui pada tahun 1950-an, namun ia masih tidak dapat dilenyapkan di kebanyakan negara miskin di Asia dan Afrika sehingga kebelakangan ini.Pada tahun 1996, terdapat lebih daripada 70,000 kes di Afrika sahaja.- AFP


PM New Zealand kecewa protes tolak vaksin

WELLINGTON, 18 Februari - Perdana Menteri New Zealand, Jacinda Ardern kecewa dengan sikap penunjuk perasaan yang telah berlarutan selama sepuluh hari sejak semalam.Menurut Jacinda, tindakan penunjuk perasaan disifatkan sebagai tidak matang dan mementingkan diri sendiri."Protes tidak menyalahi undang-undang di New Zealand."Namun, membina kem di halaman parlimen, menghalang pelajar untuk pergi ke sekolah serta mengganggu orang lain yang memakai topeng adalah perbuatan yang tidak boleh diterima," katanya.

Protes yang bermula dengan menentang pengambilan vaksin secara mandatori, merebak kepada gesaan menamatkan sekatan COVID-19 termasuk isu sosial lain.New Zealand mengenakan sekatan sejak 3 Oktober tahun lalu susulan peningkatan kes akibat varian Omicron.Lebih 25,000 kes dicatatkan setakat ini di negara hemisfera selatan itu.


Kanak-kanak LAOS bakal menerima vaksin Mac ini

LAOS, 18 Februari - Kerajaan Laos akan melaksanakan pemberian vaksin COVID-19 untuk kanak-kanak berumur 6 hingga 11 tahun bermula Mac ini. Ia sebagai usaha menjamin keselamatan pelajar selaras dengan pembukaan semula sesi persekolahan.Timbalan Pengurus Program Imunisasi Kebangsaan, Chansai Pathammavong berkata, seramai 957,000 kanak-kanak di negara berkenaan akan menerima vaksin.Menurutnya, pemberian vaksin akan bermula di Vientiane.

Vaksinasi terhadap kanak-kanak hanya diberikan sekiranya mendapat kebenaran ibu bapa dan penjaga.Kementerian akan merangka pelan vaksinasi manakala Kementerian Pendidikan dan Sukan pula mempromosikan mengenai kepentingan vaksinasi kanak-kanak.Kementerian Kesihatan turut mengarahkan pihak berkuasa tempatan dan pegawai kesihatan mengkaji kemajuan dalam pemberian vaksin dalam kalangan remaja berumur 12 hingga 17 tahun dan memastikan suntikan diberikan kepada mereka yang masih belum menerimanya


Varian Omicron semakin meningkat di Hong Kong, katil hospital tidak mencukupi

HONG KONG, 18 Februari - Perkhidmatan kesihatan di hab kewangan dunia itu kini bergelut di bawah ancaman kes varian Omicron yang dipercayai mengakibatkan peningkatan kes setiap hari.Berpuluh-puluh orang berselimut di luar sebuah hospital berhampiran kawasan termiskin di Hong Kong yang sedang menunggu rawatan.Chau Cin Chau, ibu kepada dua orang anak berkata, beliau disahkan positif tetapi diminta pulang kerana katil tidak mencukupi

"Saya tidak tahu yang kami perlu menunggu di luar kerana saya fikir kami akan menunggu di Unit Kecemasan dan Kemalangan."Wad tidak mencukupi dan tiada pilihan selain pulang ke rumah."Malah kakitangan perubatan dalam ambulans pun berkata, walaupun kami tidak dijangkiti, kami boleh dijangkiti jika datang ke hospital ini," katanya.


Strategi 'dinamik sifar COVID': Penduduk Hong Kong meragui pelan kerajaan

HONG KONG, 18 Februari - Penduduk Hong Kong mempersoalkan strategi 'dinamik sifar COVID' kerajaan dalam menangani peningkatan kes COVID-19 di wilayah itu.Menurut media tempatan, jangkitan harian telah meningkat lebih daripada 40 kali ganda sejak awal Februari dengan jangkaan sebanyak 5,000 setiap hari.Hang Tang yang juga merupakan pegawai kesihatan berkata, langkah tersebut tidak sesuai memandangkan Hong Kong merupakan pulau bandar. "Terdapat kebimbangan kerana serba sedikit COVID telah menjejaskan kehidupan seharian saya. "Kerajaan mahu mencapai status 'dinamik sifar COVID', yang pada asasnya menjadikan rakyat lebih bermasalah dan keliru kerana saya percaya tiada virus boleh dihapuskan sepenuhnya," katanya.

Pihak berkuasa telah menutup sekolah, gimnasium, pawagam dan kebanyakan tempat awam serta mengarahkan pekerja pejabat kembali bekerja dari rumah.Beijing juga berjanji membantu Hong Kong meningkatkan kapasiti ujian, rawatan, kuarantin dan mengatasi masalah kesesakan di hospital.Pakar perubatan memberi amaran kes harian boleh meningkat kepada 28,000 menjelang akhir Mac ketika kebimbangan memuncak dikalangan warga tua terhadap terhadap vaksin.


Konflik Rusia-Ukraine: NATO nilai Rusia berdasarkan tindakan

BRUSSELS, 17 Februari - Setiausaha Pertahanan Britain, Ben Wallace berpandangan bahawa Moscow tidak mendedahkan situasi sebenar mengenai penarikan balik tentera dari sempadan Ukraine.Sehubungan itu, Pertubuhan Perjanjian Atlantik Utara (NATO) akan menilai Rusia berdasarkan tindakan mereka memandangkan pengerahan tentera ke sempadan masih berlaku.

"Saya rasa banyak penipuan. Kita melihat kenyataan yang berlawanan. "Kita lihat penambahan tentera dalam tempoh 48 jam lebih 7,000 anggota."Kita lihat jambatan dibina dari Belarus memasuki Ukraine. Kita akan menilai Rusia berdasarkan tindakan mereka. Pada saat ini kerahan tentera diteruskan," katanya.Wallace berkata demikian pada hari kedua mesyuarat Menteri Pertahanan NATO yang berlangsung di Brussels sebagai usaha menangani krisis di Ukraine.


Krisis Rusia-Ukraine: Keadaan di sempadan terkawal, tenang

CHERNIHIV, 18 Februari - Situasi di sempadan antara Rusia dan Ukraine berada dalam keadaan terkawal dan tenang.Bagaimanapun Ukraine telah meningkatkan anggota pengawal sempadan susulan krisis yang semakin memuncak.Berdasarkan maklumat tentera Ukraine, kira-kira 140,000 tentera Rusia termasuk pro-pemisah berada di sempadan.

Malah terdapat 9,000 tentera Rusia kini berada di Belarus yang telah mengadakan latihan ketenteraan berskala besar.Menteri Luar Belarus, Vladimir Makei pada Rabu telah menyatakan tiada anggota mahupun aset Rusia yang akan terus berada di negaranya.Latihan ketenteraan melibatkan Rusia - Belarus telah membangkitkan kebimbangan barat yang khuatir akan pencerobohan terhadap Ukraine benar-benar berlaku.


Britain syor kanak-kanak lima hingga 11 tahun suntik vaksin COVID-19

LONDON, 17 Februari- Pihak berkuasa perubatan Britain mengesyorkan kanak-kanak berusia lima hingga 11 tahun disuntik vaksin COVID-19.Tindakan itu bertujuan mempercepatkan proses vaksinasi kanak-kanak di Britain, yang dilihat agak ketinggalan berbanding negara lain.Menteri Kesihatan, Sajid Javid, berkata beliau akan menerima nasihat pakar kesihatan dan melaksanakan langkah perlu.Britain sudah pun menawarkan suntikan vaksin bagi kanak-kanak berisiko .Namun pelaksanaannya berjalan agak perlahan berbanding Amerika Syarikat yang sudah pun menyuntik kanak-kanak dalam lingkungan usia itu.Pengerusi Jawatankuasa Bersama Vaksinasi dan Imunisasi (JCVI), Wei Shen Lim, berkata Tujuan utama menawarkan vaksinasi kepada kanak-kanak adalah untuk meningkatkan daya tahan mereka bagi mengelakkan penyakit yang teruk. -AFP


Polis beri amaran kepada penunjuk perasaan di Kanada

OTTAWA, 17 Februari- Polis Kanada memberi amaran kepada penunjuk perasaan Konvoi Kebebasan agar beredar atau berdepan denda, ditahan dan trak dirampas.Dalam satu kenyataan pihak berkuasa Ottawa menegaskan, sesiapa yang menghalang jalan atau membantu orang lain berbuat demikian akan ditangkap dan menghadapi pertuduhan.Walaubagaimanapun, ia nyata tidak menakutkan para penunjuk perasaan yang masih dilihat kekal berada di jalanan sekitar Parlimen dan membunyikan hon secara bertali arus.Tunjuk perasaan bermula dengan pemandu lori memprotes vaksin mandatori COVID-19 sebagai syarat untuk menyeberangi sempadan ke Amerika Syarikat (AS).Ia berlarutan sehingga protes merebak dengan tuntutan penamatan semua peraturan terutama sekatan berkait COVID-19. Semalam, Sarjan Polis Diraja Kanada, Paul Manaigre, berkata kawasan sempadan terakhir yang disekat, antara Manitoba dan Dakota Utara, AS, akan dibuka tidak lama lagi, selepas penunjuk perasaan bersetuju untuk beredar,"Tidak lama lagi, mereka akan berada meneruskan perjalanan, hasilnya adalah apa yang kami mahukan tanpa ada sesiapa yang cedera. Kami mahu lebuh raya dibuka, dan perdagangan boleh disambung semula," kata Manaigre kepada pemberita.Selasa lalu, Perdana Menteri Justin Trudeau mengumumkan penggunaan ordinan darurat bagi mengatasi tunjuk perasaan yang telah berlarutan sejak tiga minggu lalu. -AFP


Bali kembali terima pelancong antarabangsa

BALI, 17 Februari- Bali menerima kedatangan pesawat penumpang antarabangsa yang pertama semalam, setelah hampir dua tahun sekatan COVID-19 dikenakan.Penyambungan semula khidmat penerbangan ke pulau peranginan itu dilakukan selepas Bali melonggarkan perintah kuarantin meskipun ia berdepan lonjakan kes COVID-19 akibat varian Omicron.Pesawat Singapore Airlines (SIA) dan Garuda Indonesia antara yang mendarat di Lapangan Terbang Antarabangsa Ngurah Rai semalam.Namun, pelawat asing perlu menjalani kuarantin selama tiga hingga tujuh hari.Dijangka pada awal Mac, tiada lagi keperluan kuarantin untuk pelancong selagi mereka mematuhi keperluan protokol kesihatan dan mendapat keputusan ujian negatif semasa berlepas dan tiba di bali.Singapore Airlines menyatakan ia akan mengendalikan khidmat penerbangan ulang-alik setiap hari antara Bali dengan Singapura bagi memenuhi permintaan.Syarikat penerbangan lain termasuk Jetstar Airways mungkin menyambung semula khidmat penerbangan ke pulau peranginan itu seawal bulan depan. -AFP


Masyarakat dunia bantu Haiti bangkit semula selepas gempa bumi

HAITI, 17 Februari- Komuniti antarabangsa berikrar membantu Haiti sebanyak AS$600 juta bagi membina semula negara itu selepas dilanda gempa bumi pada Ogos tahun lepas.Gempa berkenaan menyebabkan lebih 2,200 orang maut.Menurut Perdana Menteri Haiti, Ariel Henry sumbangan berkenaan adalah sesuatu di luar jangkaan mereka.Walaupun kos sebenar membangun semula Haiti dalam tempoh empat tahun sebanyak AS$2 bilion, namun sumbangan AS$600 juta itu adalah 25 peratus masih tinggi daripada jangkaan.Dianggarkan AS$1 bilion diperlukan untuk membina semula 130 ribu rumah.Tiga daripada empat buah sekolah musnah sama sekali atau rosak dengan anggaran AS$400 juta di perlukan.Pada 2010, selepas gempa bumi meragut 200,000 nyawa dan memusnahkan rumah, bantuan antarabangsa sangat lemah dan tidak efisyen.12 tahun kemudian, pusat bandar Port-au-Prince termasuk bangunan ibu pejabat agensi kerajaan dan istana presiden sehingga kini masih lagi belum di bina semula.Sumbangan dana berkenaan akan diuruskan sebaik mungkin bagi menghindarkan rasuah atau salah laku oleh pihak tidak bertanggungjawab. -AFP


Misi mencari dan menyelamat mangsa banjir di Brazil diteruskan

RIO DE JANEIRO, 17 Februari- Usaha mencari dan menyelamat mangsa di bawah runtuhan dan selut diteruskan susulan bencana banjir dan tanah runtuh di Brazil.Menurut pihak berkuasa, angka maut kini meningkat kepada 94 orang manakala 35 orang lagi dilaporkan hilang dan dikhuatiri angka maut akan melonjak.Susulan itu lebih ramai anggota bomba dan sukarelawan di kerah untuk operasi SAR terutama di rumah-rumah yang di selimuti selut.Ini termasuklah menggunakan pelbagai jentera, anjing pengesan dan helikopter bagi mencari mangsa sebelum terlambat.Sebahagian jalan raya juga berubah menjadi seperti sungai akibat hujan lebat selama 3 jam di bandar pelancongan di kawasan pergunungan utara Rio De Janeiro.Menurut kerajaan negeri, sekurang-kurangnya 24 orang berjaya diselamatkan.300 orang kini berada di pusat pemindahan sementara yang kebanyakannya adalah sekolah.Pihak pertubuhan kebajikan turut menggesa orang ramai menghulurkan bantuan seperti tilam; makanan dan miuman, pakaian, serta pelitup separuh muka.Menurut Gabenornya, Claudio Castro kawasan tragedi tidak ubah seperti lokasi perang dan terburuk sejak 1932.Beliau turut memuji tindakan pasukan penyelamat yang berjaya meyelamatkan mangsa yang ramai.Petropolis dan kawasan sekitar sebelum ini pernah di badai ribut pada 2011 dengan menyaksikan 900 maut akibat banjir dan tanah runtuh. -AFP


Protes bantah bantuan AS, 77 orang ditahan

KATHMANDU, 17 Februari- Polis terpaksa melepaskan gas pemedih mata dan meriam air bagi meleraikan protes yang berlangsung di ibu negara Nepal.Sebanyak 77 orang telah ditahan kerana protes membantah bantuan Amerika Syarikat sebanyak AS$40 bilion (RM20 juta).Menurut jurucakap polis, mereka yang ditahan selepas membaling batu dan cuba memasuki ke kawasan larangan berdekatan parlimen.Nepal telah menandatangani pakatan Kerjasama Cabaran Milenium-MCC pada 2017 untuk projek infrastruktur tetapi kerajaan berdepan kesukaran untuk mendapatkan ratifikasi di parlimen sebelum 28 Februari ini.Ia susulan mendapat bantahan dari rakan gabungan Perdana Menteri, Sher Bahadur Deuba termasuk ahli politik Maoist yang dilihat rapat dengan China dengan menyatakan bantuan berkenaan merendahkan kedaulatan Nepal.Media tempatan menyebut, China telah melobi ahli politik Nepal mengenai kerisauan mereka dengan berpandangan bantuan itu sebagai usaha Washington untuk meningkatkan pengaruh mereka.Malah sebuah akhbarnya pada Selasa melaporkan Washington percaya China di sebalik kempen salah maklumat terhadap pakatan itu.Jurucakap parti pemerintah, Prakash Sharan Mahat berkata bantuan itu dijangka membantu meningkatkan pertumbuhan ekonomi di Nepal."Pemberian ini dijangka membantu merangsang pertumbuhan ekonomi di Nepal... Kami akan terus mengadakan dialog dengan rakan gabungan lain serta parti politik lain untuk menggembleng sokongan mereka untuk membentangkan MCC Compact dalam sesi parlimen akan datang," katanya.MCC di buat khusus oleh Washington pada 2004 menawarkan bantuan skala besar dalam usaha menyokong pertumbuhan ekonomi dan mengurangkan kemiskinan."Sekiranya pengaruh luar dan rasuah menyebabkan parlimen tidak meratifikasi, ia akan menjadi sangat membimbangkan AS, dan kerugian bagi rakyat Nepal," kata jurucakap Jabatan Negara AS.Prakash Sharan Mahat, jurucakap parti Kongres Nepal yang memerintah berkata bahawa berundur daripada komitmen itu hanya akan menghakis kredibiliti Nepal."Pemberian ini dijangka membantu merangsang pertumbuhan ekonomi di Nepal... Kami akan terus mengadakan dialog dengan rakan gabungan lain serta parti politik lain untuk menggembleng sokongan mereka untuk membentangkan MCC Compact dalam sesi parlimen akan datang," katanya.Cabaran Milenium, yang dicipta oleh Kongres AS pada 2004, menawarkan geran berskala besar untuk menyokong pertumbuhan ekonomi dan mengurangkan kemiskinan, menurut Washington.-AFP


Bali sambut ketibaan pesawat penumpang antarabangsa pertama, setelah hampir dua tahun

DENPASAR, 17 Februari- Bali menerima kedatangan pesawat penumpang antarabangsa yang pertama semalam setelah hampir dua tahun.Penyambungan semula khidmat penerbangan ke pulau peranginan itu dilakukan selepas Bali melonggarkan perintah kuarantin meskipun ia berdepan lonjakan kes COVID-19 akibat varian Omicron.Gabenor pulau itu, Wayan Koster berkata sebuah pesawat Singapore Airlines yang membawa 109 pengembara antarabangsa dan 47 warga Indonesia telah mendarat di Bali, semalam.Ujarnya, pelancong asing mesti tinggal dalam gelembung kuarantin di salah satu daripada 27 hotel yang ditetapkan selama tiga hingga tujuh hari, bergantung kepada jumlah dos vaksin yang diterima, "Saya berharap pada awal Mac, tiada lagi kewajipan kuarantin untuk pelancong selagi mereka mematuhi syarat protokol kesihatan dan menunjukkan keputusan ujian negatif semasa berlepas dan tiba," kata gabenor itu.Setibanya di lapangan terbang Bali, pelancong Australia, James berkata pembukaan semula itu adalah "petanda baik" untuk sektor pelancongan.Warga Switzerland Manuela, yang kerap berkunjung ke Bali sebelum pandemik itu, berkata dia telah lama menantikan penerbangan pertama ke "Pulau Dewa-dewa" itu."Dua tahun tidak pergi ke Bali adalah masa yang lama. Selepas rakan saya menulis bahawa Bali akan dibuka, saya terus mencari penerbangan pertama," katanya.Singapore Airlines berkata ia akan mengendalikan penerbangan harian bagi memenuhi "permintaan yang baik".Syarikat penerbangan lain termasuk Jetstar Airways mungkin menyambung semula khidmat penerbangan ke pulau peranginan itu seawal bulan depan."Kami menyedari kes varian Omicron yang semakin meningkat dan turun naiknya, tetapi selagi kami melaksanakan protokol kesihatan dengan ketat, kami tidak perlu bimbang," kata pengerusi Persatuan Hotel dan Restoran Bali, Rai Wijaya.Pihak berkuasa Bali telah menghadkan pembukaan semula pada bulan Oktober bagi negara terpilih tetapi sambutan kurang memberangsangkan kerana keperluan kuarantin yang ketat dan ketiadaan penerbangan terus.Sementara itu, Filipina telah dibuka semula untuk pelancong antarabangsa minggu lalu manakala Vietnam merancang untuk mengalu-alukan kedatangan pelancong asing mulai 15 Mac ini.- AFP


AIRBUS kembali untung selepas dua tahun tanggung kerugian akibat pendemik

PARIS, 17 Februari- Syarikat penerbangan gergasi Eropah, Airbus merekodkan keuntungan pada 2021 selepas dua tahun mengalami kerugian.Ia menunjukkan syarikat itu berjaya mengharungi pandemik di samping peningkatan industri pelancongan.Keuntungan bersih melonjak kepada €4.2 bilion dengan penghantaran pesawat meningkat lapan% kepada 611 pesawat, kata Airbus dalam kenyatannya.Syarikat itu menyasarkan 720 penghantaran pesawat komersial pada 2022, setelah melihat prospek optimistiknya untuk masa depan."2021 adalah tahun peralihan, di mana perhatian kami beralih ke arah pemulihan dan pertumbuhan," kata ketua eksekutif Airbus Guillaume Faury."Terima kasih kepada daya tahan dan usaha pasukan, pelanggan dan pembekal, kami menyampaikan laporan prestasi setahun penuh yang luar biasa," katanya.Pengeluaran adalah ukuran penting bagi keuntungan dalam industri penerbangan.Syarikat itu juga menghantar 507 tempahan, hampir dua kali ganda dari 2020, termasuk tempahan pertama kapal pengangkut A350 baharunya.


13 maut jatuh perigi ketika majlis perkahwinan

NEW DELHI, 17 Februari- 13 wanita dan kanak-kanak perempuan maut selepas terjatuh ke dalam perigi ketika majlis perkahwinan di utara India.Mangsa ketika itu sedang duduk di atas kepingan besi yang menutupi perigi tersebut apabila ia tiba-tiba runtuh, menurut Pegawai Kanan Polis Akhil Kumar.Majistret daerah S. Rajalingam berkata perigi itu sudah usang dan tidak mampu memikul berat mereka yang duduk di atas penutup tersebut.“Mangsa jatuh dan terhimpit sesama sendiri,” katanya.Dalam kejadian tersebut, sekumpulan wanita dan kanak-kanak berkumpul untuk mengambil bahagian dalam upacara perkahwinan di kampung mereka.Perdana Menteri Narendra Modi berkata kemalangan itu adalah insiden yang sangat menyayat hati."Pentadbiran tempatan terlibat dalam semua bentuk bantuan," katanya dalam Twitter.Perkahwinan di India biasanya merupakan majlis besar dengan tetamu yang ramai serta upacara mewah berlangsung selama beberapa hari.Pada 2017, 24 orang yang meraikan majlis perkahwinan terbunuh di negeri barat laut Rajasthan apabila tembok runtuh menimpa mereka semasa ribut.- AFP


Angka kematian akibat tanah runtuh di Brazil kini mencecah 78 orang

SAO PAULO, 17 Februari- Angka kematian akibat tanah runtuh dan banjir di bandar Petropolis, Brazil di Rio de Janeiro meningkat kepada 78 orang termasuk enam kanak-kanak, lapor Xinhua, memetik kenyataan pihak berkuasa tempatan pada Rabu.“Ia merupakan kejadian paling buruk sejak 1932, dengan curahan hujan 240 millimeter dalam tempoh masa lebih dua jam,” gabenor negeri Rio de Janeiro, Claudio Castro memberitahu pemberita selepas melawat kawasan bencana.Hujan lebat pada Selasa melanda kawasan pergunungan, kira-kira 68 kilometer dari utara bandar Rio de Janeiro mencetuskan lebih 50 kejadian tanah runtuh.Dalam tempoh enam jam, Petropolis menerima lebih banyak curahan hujan daripada jangkaan sepanjang Februari, mendorong pejabat datuk bandar mengeluarkan perintah bencana awam.Setiausaha Pertahanan Awam bandar, Gil Kempers berkata dalam sidang media bahawa 21 orang berjaya diselamatkan dan jumlah orang hilang masih tidak diketahui.Lori bantuan membawa sumbangan mula tiba di Petropolis untuk kegunaan 500 mangsa.Sementara itu, amaran cuaca dengan banjir lebih hebat pada Khamis dan Jumaat akan melanda bandar itu berikutan musim hujan di wilayah tenggara Brazil. -BERNAMA


Australia senaraikan Hamas sebagai organisasi pengganas

(16 Februari, anggota Briged Al-Qassam menghadiri majlis pengebumian rakan seperjuangan Mohammed Abed yang terkorban akibat terowong bawah tanah runtuh di Semenanjung Gaza)

SYDNEY, 17 Februari- Australia akan menyenaraikan pergerakan Hamas sebagai organisasi pengganas.

Sebelum ini, Canberra hanya menyenaraikan sayap tentera Hamas, Briged Al-Qassam, pasukan bersenjata paling digeruni Israel sebagai pertubuhan pengganas.

Hamas yang didakwa Australia dan sekutu barat menguasai Semenanjung Gaza; hakikatnya berusaha untuk ‘membebaskan’ Baitulmaqdis daripada kekejaman rejim Israel, namun tindakan itu dianggap barat sebagai pengganas.

“Hamas tersenarai dalam kumpulan pelampau ganas amat membimbangkan dan tiada tempat di Australia untuk ideologi seperti itu,” kata Menteri Dalam Negeri, Karen Andrews.

Ketetapan terbaharu itu membolehkan langkah sekatan ke atas sebarang pembiayaan atau menyediakan sokongan lain kepada Hamas – jika bersalah, boleh dikenakan hukuman penjara 25 tahun.

"Amat penting untuk undang-undang kita menyasarkan bukan sahaja tindakan pengganas dan kumpulan pengganas, tetapi juga organisasi yang merancang, membiayai dan melaksanakan tindakan itu,” kata Andrews.

Sejak 2007, Israel telah mengenakan sekatan di Semenanjung Gaza, apabila Hamas berjaya menguasai penempatan asal penduduk Palestin itu.

Amerika Syarikat sudah lama menyenaraikan Hamas sebagai kumpulan pengganas. Langkah sama turut dilakukan Kesatuan Eropah meskipun ada pertikaian di peringkat awal.

Negara lain yang menyenaraikan Hamas sebagai kumpulan pengganas ialah United Kingdom manakala New Zealand hanya menyenaraikan Briged Al-Qassam sebagai organisasi pengganas.

China, Russia, Switzerland dan Turki juga Malaysia antara negara yang tidak menganggap Hamas sebagai entiti pengganas. -AFP


Sekurang-kurangnya seorang maut akibat gempa bumi di Guatemala

GUATEMALA, 17 Februari- Sekurang-kurangnya seorang maut dan seorang kanak-kanak cedera selepas gempa bumi berukuran 6.8 pada skala Richter melanda Guatemala dan mengakibatkan kerosakan di tujuh kawasan pada Rabu, lapor Xinhua.Institut Kebangsaan bahagian Seismologi, Vulkanologi, Meteorologi dan Hidrologi berkata, gempa pada pukul 1:12 pagi waktu tempatan (0712 GMT), direkodkan di luar pantai barat Escuintla di Lautan Pasifik pada kedalaman 36 kilometer menyebabkan beberapa gempa susulan di kawasan itu.Menurut Jabatan Koordinasi Kebangsaan bagi Pengurangan Bencana, seramai 24,790 orang terjejas termasuk seorang maut di bandar Mixco dan seorang kanak-kanak patah tangan.Sebanyak 12 jalan mengalami kerosakan, manakala bilangan bangunan dan kediaman musnah terus meningkat. -BERNAMA


Tiada petanda Rusia undurkan tenteranya dari Ukraine

BRUSSELS, 17 Februari- Masih tiada petanda Rusia sudah mengundurkan tenteranya dari sempadan dengan Ukraine.Menurut Ketua Pertubuhan perjanjian Atlantik Utara (NATO), Moscow sebaliknya dilihat sedang meningkatkan jumlah askarnya.NATO menjelaskan, Russia mempunyai 30,000 tentera sempadan di utara Ukraine, menjadikan keseluruhan kerahan tentera Russia di sempadan Ukraine meningkat lebih 100,000 anggota.Para menteri luar NATO kini bermesyuarat di Brussels, Belgium, di tengah-tengah kebimbangan akan pencerobohan Rusia ke atas Ukraine.Ini meskipun Presiden Rusia, Vladimir Putin sebelum ini sudah mengalu-alukan dialog dengan negara-negara barat dan mendakwa sudah mengundurkan sebahagian tenteranya.


IMF gesa G20 bergerak lebih cepat dalam pelepasan hutang

WASHINGTON, 17 Februari - Negara-negara maju digesa segera memberi pelepasan hutang kepada negara membangun yang kini terkesan akibat pandemik COVID-19.Gesaan dibuat Pengarah Urusan Tabung Kewangan Antarabangsa (IMF), Kristalina Georgieva.Menerusi mesej kepada Menteri Kewangan Kumpulan 20 (G20) dan bank pusat yang berhimpun di Jakarta minggu ini, Georgieva memberi amaran bahawa kesan buruk berlaku jika mereka gagal berbuat demikian."Kami menganggarkan kira-kira 60% negara berpendapatan rendah berisiko tinggi berdepan masalah hutang. Ini dan banyak lagi ekonomi lain akan memerlukan untuk menangani hutang dengan segera," katanya.Semasa pandemik COVID-19, G20 telah melaksanakan Inisiatif Penggantungan Perkhidmatan Hutang bagi membantu negara terlibat meningkatkan pinjaman untuk menangani krisis kesihatan dan ekonomi.Tetapi program itu telah berakhir pada Disember lalu.-AFP


Israel serang Syria lagi, sasar pos tentera di bandar Zakiya

DAMSYIK, 17 Februari- Israel melancarkan serangan terbaharu ke selatan Damsyik pada petang Rabu, menyebabkan kerosakan bangunan sekitar.Menurut kenyataan kerajaan Syria, ia merupakan serangan udara kedua Israel ke atas Syria bulan ini, selepas negara Yahudi itu menyasarkan senjata antipesawat pada 9 Februari sebagai tindak balas kepada peluru berpandu yang ditembak dari Syria."Israel melakukan serangan dengan beberapa peluru berpandu dari Dataran Tinggi Golan menyasarkan bandar Zakiya pada kira-kira 11:35 malam," kata Agensi Berita Syria SANA, memetik sumber tentera .Seorang pemantau perang berkata sasaran serangan hari Rabu adalah pos tentera Syria.“Tembakan menyasarkan pos tentera rejim,” kata Rami Abdel Rahman, yang mengetuai Syrian Observatory for Human Rights, memberitahu AFP.Pemantau yang berpangkalan di United Kingdom itu bergantung pada rangkaian sumber yang luas di dalam Syria.Sejak perang saudara meletus di Syria pada 2011, Israel telah melakukan ratusan serangan udara, menyasarkan kedudukan kerajaan serta tentera yang disokong Iran dan pejuang gerakan militan Syiah Hizbullah.Israel telah berulang kali berkata ia berusaha untuk menghalang musuh ketatnya Iran daripada meluaskan jejak di Syria.- AFP


Arahan vaksinasi mandatori terus dibantah

KANADA, 17 Februari - Bantahan terhadap arahan vaksinasi mandatori oleh Konvoi Kebebasan diteruskan di tengah bandar Ottawa, meskipun darurat.Demonstrasi ini dilihat suatu tamparan kepada pihak berkuasa meski Perdana Menteri, Justin Trudeau mengumumkan penggunaan ordinan darurat bagi mengatasi tunjuk perasaan yang berlarutan sejak tiga minggu lalu.Penunjuk perasaan menyatakan, mereka tidak akan berganjak selagi kerajaan tidak menarik semula arahan mewajibkan vaksin COVID-19.Sementara itu, menurut Pegawai Pejabat Perdana Menteri, konvoi tersebut telah menjejaskan ekonomi dan membahayakan keselamatan awam. Tambahnya perlaksanaan langkah menggunakan ordinan darurat adalah munasabah dan hanya akan digunakan apabila terdapat keperluan.Konvoi Kebebasan yang disertai oleh majoriti pemandu trak itu bertindak menghalang laluan di jalan-jalan utama di Ottawa dan koridor perdagangan Kanada-Amerika Syarikat.Ia turut merebak ke negara-negara lain seperti Perancis dan New Zealand yang mewajibkan vaksinasi terhadap rakyatnya. - AP


Bekas presiden Honduras kekal di penjara selama sebulan sebelum diekstradisi ke AS

Tegucigalpa, 17 Februari- Bekas presiden Honduras, Juan Orlando Hernandez, yang dipalit dengan tuduhan mengedar dadah di Amerika Syarikat, akan kekal dalam penjara sekurang-kurangnya sebulan sementara kes ekstradisi terhadapnya diteruskan.Perkara itu diputuskan hakim di Tegucigalpa pada Rabu.Hakim memutuskan untuk menahan Hernandez dalam tahanan pencegahan "untuk menjamin kehadirannya" pada perbicaraan kedua dalam kes itu bulan depan, kata jurucakap Mahkamah Agung Melvin Duarte.Hernandez, yang masih memegang jawatan presiden tiga minggu lalu, dihadapkan ke mahkamah untuk perbicaraan pertamanya dalam kes itu dalam konvoi yang termasuk kenderaan perisai dan helikopter dari balai polis tempat dia ditahan.Di luar bangunan mahkamah, penyokong dari parti sayap kanan, Parti Kebangsaan (NP) berteriak, "Dia tidak bersendirian!" manakala penyokong parti Libre berhaluan kiri yang baru menggulingkan NP daripada kuasa meraikan kejatuhan Hernandez.Hernandez, 53 tahun didakwa telah terlibat dengan penyeludupan kira-kira 500 tan dadah terutamanya dari Colombia dan Venezuela ke Amerika Syarikat melalui Honduras dari 2004 hingga tahun ini."Dia didakwa menerima berjuta-juta dolar dalam bentuk rasuah, daripada pelbagai organisasi perdagangan narkotik di Honduras, Mexico dan tempat lain," menurut dokumen dari Kedutaan Amerika Syarikat di Tegucigalpa.Hakim membacakan pertuduhan Hernandez di mahkamah pada Rabu sebelum memutuskan bekas presiden itu akan kekal dalam tahanan sehingga perbicaraan kes seterusnya pada 16 Mac.Permohonan ekstradisi sebelum ini mengambil masa tidak lebih empat bulan untuk dihakimi, tambahnya.Hernandez menyerah diri kepada polis Selasa, beberapa jam selepas hakim mengeluarkan waran untuk menangkapnya.Hernandez berkuasa selama lapan tahun sehingga 27 Januari lalu, apabila Xiomara Castro berhaluan kiri mengangkat sumpah sebagai presiden wanita pertama Honduras.Hernandez telah dibawa dari rumahnya di ibu negara Tegucigalpa oleh polis Honduras yang bertindak dalam penyelarasan dengan agensi Amerika, termasuk Jabatan Penguatkuasaan Dadah (DEA).Ahli politik sayap kanan itu yang berkhidmat dua penggal berturut-turut diselubungi dakwaan rasuah bagaimanapun tidak melawan malah membenarkan pegawai menggari tangan dan kakinya serta memakai vest kalis peluru.Berpuluh-puluh orang dengan sepanduk meraikan penahanan itu di luar rumah Hernandez, manakala di bandar lain, orang ramai turun ke jalanan dengan pembesar suara menyanyikan, "Juancho pergi ke New York,".Dokumen Kedutaan AS berkata Hernandez dituduh melindungi pengedar dadah daripada penyiasatan, penangkapan dan ekstradisi, serta memberikan mereka maklumat sulit tentang siasatan yang sedang dijalankan.Dia didakwa mempengaruhi anggota polis dan tentera agar melindungi penghantaran dadah di Honduras dan "membenarkan tindakan keganasan kejam dilakukan."Hernandez juga dituduh menerima satu juta dolar yang diperoleh daripada aktiviti raja dadah Mexico Joaquin "El Chapo" Guzman sebagai pertukaran untuk melindungi aktiviti kartel Sinaloanya di Honduras.-AFP


Kanada laksana Akta Darurat

KANADA, 17 Februari - Protes bantah mewajibkan vaksin masih berlanjutan di Kanada.Berikutan itu, Kanada terpaksa mengambil langkah mengejutkan dengan melaksanakan Akta Darurat bagi menghalang protes di negara itu. Perdana Menteri Kanada, Justin Trudeau menyatakan skop sekatan itu tidak mempunyai ‘had masa’ serta tidak akan berlaku sebarang kerahan tentera. Akta yang tidak memerlukan perintah mahkamah itu akan memberikan kebenaran kepada pihak bank membekukan akaun peribadi bagi sesiapa yang terlibat dalam protes. Sementara itu, ratusan peserta demonstrasi antivaksin dilihat masih kekal berhimpun di ibu negara Kanada yang memasuki minggu ketiga. Protes telah menjejaskan pergerakan rentas sempadan dan melumpuhkan sebahagian ibu kota Kanada .Pihak polis akan diberikan ‘lebih banyak kelengkapan’ untuk memenjarakan atau mendenda peserta protes serta melindungi infrastruktur kritikal di bandar itu.Darurat hanya pernah digunakan sekali sebelum ini, iaitu pada tahun 1970 oleh mendiang ayah Trudeau, yang juga bekas Perdana Menteri, Pierre Trudeau . - AFP


Jerman tamatkan sekatan COVID-19

ERMAN, 17 Februari - Kebanyakan sekatan COVID-19 di Jerman akan ditamatkan.Mulai 4 Mac, akses ke restoran akan dibuka kepada orang yang tidak divaksin juga jika mereka menunjukkan bukti ujian negatif.Sebagai langkah pertama, sekatan akan dilonggarkan bagi membolehkan lebih ramai bertemu secara tertutup.Akses ke kedai akan dibuka kepada semua tanpa semakan sama ada individu itu diberi vaksin atau menjalani ujian pengesanan COVID-19.Sekatan sosial, budaya dan ekonomi akan ditarik balik secara beransur-ansur menjelang permulaan musim bunga pada 20 Mac 2022.Selepas tarikh itu, ekonomi Eropah akan bergantung kepada langkah perlindungan asas termasuk pemakaian pelitup muka di khalayak ramai.Peraturan yang memerlukan majikan membenarkan kakitangan bekerja dari rumah juga akan ditarik balik pada masa itu.Selama beberapa minggu, Jerman mengehadkan pelanggan ke bar dan restoran hanya kepada mereka yang menerima suntikan penggalak atau yang diuji negatif, selain pulih sepenuhnya daripada COVID-19.Pada Isnin Jerman melaporkan 76,465 jangkitan Covid-19 baharu dan 42 kematian dimana minggu kedua berturut-turut menunjukkan kadar penurunan. - AFP


Belanda tarik sekatan COVID-19, negara Eropah pertama mansuh pas kesihatan vaksin

BELANDA, 17 Februari - Belanda umum akan tarik balik hampir kesemua sekatan COVID-19.Ia sekali gus menjadi negara Eropah yang pertama akan memansuhkan penggunaan pas kesihatan vaksin menjelang 25 Februari depan.Belanda kini menyertai sebilangan negara lain termasuk Denmark dan Norway yang memansuhkan kebanyakan sekatan COVID-19.Menteri Kesihatan, Ernst Kuipers berkata pub, restoran dan kelab malam akan kembali kepada waktu operasi seperti sebelum pandemik.Penjarakan fizikal dan pemakaian pelitup muka tidak lagi diwajibkan di kebanyakan tempat.Manakala tempoh kuarantin mereka yang disahkan positif COVID-19 disingkatkan kepada hanya lima hari.Disember lalu, Belanda mengenakan sekatan antara yang paling ketat di Eropah bagi mengekang lonjakan jangkitan varian Omicron.Belanda yang mempunyai jumlah populasi 17 juta penduduk, merekodkan 482,695 kes positif COVID-19 pada minggu lalu, menurun 22 peratus berbanding minggu sebelum itu.Arahan sebelum ini yang mengehadkan jumlah tetamu dibenarkan hadir di rumah, akan dimansuhkan secepat mungkin.Bagaimanapun orang ramai masih perlu menjalani ujian saringan COVID-19 bagi menghadiri majlis membabitkan lebih 500 orang. Berkuat kuasa 25 Februari ini amalan penjarakan fizikal 1.5 meter serta pemakaian pelitup muka akan tetap digalakkan tanpa diwajibkan. - AFP


Rundingan diplomatik AS, mengenai Ukraine diteruskan

AMERIKA SYARIKAT, 17 Februari - Amerika Syarikat masih meneruskan rundingan diplomatik antara Rusia dan Barat mengenai Ukraine.Bagaimanapun Presiden Joe Biden menyatakan, Rusia bakal berdepan sekatan jika menyerang negara jirannya, Ukraine.Amerika Syarikat serta sekutunya bersedia terlibat dalam diplomasi dengan Rusia bagi meningkatkan kestabilan dan keselamatan di Eropah secara keseluruhan.Amerika bersetuju dengan cadangan kerajaan Rusia meneruskan rundingan diplomatik dan perlu memberi ruang diplomasi .Joe Biden memaklumkan kepada Presiden Vladimir Putin bahawa Amerika bersedia untuk terus menjalankan diplomasi peringkat tinggi dengan negara itu.Sementara itu, Putin berkata Rusia bersedia berbincang dengan Barat mengenai beberapa isu melibatkan pengharaman peluru berpandu ke Eropah serta menyekat latihan ketenteraan di benua itu. Amerika Syarikat menganggarkan kira-kira 150,000 tentera Russia kini ditempatkan Ukraine, lebih tinggi berbanding jumlah 100,000 yang dianggarkan sebelum ini. - AFP


Laos mula beri vaksin COVID-19 terhadap kanak-kanak berusia 6 hingga 11 tahun

VIENTIANE, 16 Februari - Kerajaan Laos pada Mac mula melaksanakan pemberian vaksin COVID-19 untuk kanak-kanak berumur 6 hingga 11 tahun dalam usaha menjamin keselamatan pelajar selaras dengan pembukaan semula sesi persekolahan, lapor Xinhua, memetik media tempatan.Akhbar tempatan Vientiane Times pada Rabu memetik kenyataan Timbalan Pengurus Program Imunisasi Kebangsaan, Chansai Pathammavong bahawa sejumlah 957,000 kanak-kanak akan menerima vaksin, dengan harapan menggalakkan ahli keluarga lain turut berbuat demikian. Pemberian vaksin berkenaan akan bermula di Vientiane, tetapi wilayah lain yang sudah bersedia melancarkan program itu boleh meneruskan imunisasi, kata Chansai.Vaksinasi terhadap kanak-kanak hanya diberikan sekiranya mendapat kebenaran ibu bapa dan penjaga.

Kementerian akan merangka pelan vaksinasi manakala Kementerian Pendidikan dan Sukan pula mempromosikan mengenai kepentingan vaksinasi kanak-kanak.Kementerian Kesihatan turut mengarahkan pihak berkuasa tempatan dan pegawai kesihatan mengkaji kemajuan dalam pemberian vaksin dalam kalangan remaja berumur 12 hingga 17 tahun dan memastikan suntikan diberikan kepada mereka yang masih belum menerimanya. Setakat ini, 65.74 peratus daripada rakyatnya telah menerima suntikan pertama, manakala 57.86 peratus telah lengkap dua dos suntikan vaksin, menurut Jawatankuasa Pasukan Petugas Kebangsaan bagi Pencegahan dan Kawalan COVID-19. - BERNAMA


Jahit mulut dan mogok lapar, pendatang bantah larangan rentas sempadan

TAPACHULA,MEXICO, 16 Februari- Bantahan di luar pejabat imigresen di Tapachula, Mexico meningkat dengan aksi mogok lapar puluhan pendatang yang ingin menyeberangi sempadan Mexico ke Amerika Syarikat.Ia ditambah dengan aksi menjahit mulut menggunakan jarum dan benang oleh beberapa individu bagi menarik perhatian pihak berkuasa setelah berkumpul di situ sejak berbulan-bulan lalu.Menurut salah seorang daripada mereka, Ricardo Vargas, permohonan mendapatkan visa bagi merentasi Mexico ditangguh dan ada yang terpaksa berpatah balik."Kami mahu bergerak bebas di Mexico tetapi mereka tidak mahu membenarkan kami masuk. kami tidak mempunyai wang untuk terus menjadi hamba di sini sehingga mereka mempunyai masa untuk kami. Kami mahu menyeberang dan bebas tanpa mengganggu mereka (pegawai migrasi). Kami menghormati mereka dan hanya mahu jalan untuk menyeberang secara aman dan satu-satunya cara adalah melalui post ini," kata Ricardo.Pihak berkuasa Mexico melaporkan peningkatan sebanyak 87 peratus dalam permintaan suaka tahun lepas.Kemasukan melalui sempadan selatan negara itu juga dapat dilihat melalui bilangan pendatang yang cuba menyeberang ke Amerika Syarikat.Menurut laporan, sebanyak 1.7 juta kes cubaan rentas sempadan dicatatkan tahun lepas meningkat 458,000 tahun sebelumnya.- REUTERS


Pemberontak Tigris rogol wanita dan gadis secara beramai-ramai - Amnesty

NAIROBI, 16 Februari- Pemberontak Tigris didakwa secara sengaja membunuh orang awam dan merogol puluhan wanita juga gadis bawah umur sepanjang tahun lalu.

Menurut Amnesty International, kekejaman terbaharu melibatkan jumlah kematian yang tinggi sejak 15 bulan konflik di Ethiopia.

Badan pemerhati hak asasi manusia yang menemu bual 30 mangsa rogol serta keganasan lain mendedahkan hampir separuh daripada mangsa keganasan seksual mengatakan mereka dirogol secara beramai-ramai.

Menurut doktor kepada pihak Amnesty, sesetengah mangsa mengalami kecederaan yang mungkin disebabkan bayonet (senjata tajam dipasang pada hujung senapang) dimasukkan ke dalam kemaluan mangsa.

Seorang kanak-kanak perempuan berumur 14 tahun memberitahu dia dan ibunya dirogol oleh pemberontak TPLF (Barisan Pembebasan Rakyat Tigris) yang mendakwa tindakan itu sebagai balas dendam untuk keluarga mereka.

“Salah seorang daripada mereka merogol saya di halaman rumah dan seorang lagi merogol ibu saya di dalam rumah,” katanya.

“Sekarang ini, ibu saya amat sakit dan mengalami tekanan perasaan. Kami tidak bercakap tentang kejadian itu, ia amat mustahil.”

Siasatan mengenainya dibuat susulan penerbitan laporan Amnesty pada November lalu yang mendokumentasikan serangan seksual pemberontak Tigray di bandar Amhara, Nifas Mewcha.

“Bukti semakin jelas mengenai pasukan bersenjata Tigris yang melakukan jenayah perang dan mungkin jenayah kemanusiaan di kawasan penguasaan mereka di wilayah Amhara bermula Julai 2021 dan seterusnya. -AFP


Dakwaan terlibat sindiket dadah, bekas Presiden Honduras serah diri

TEGUCIGALPA, HONDURAS, 16 Februari- Bekas presiden Honduras, Juan Orlando Hernandez menyerah diri kepada pihak polis selepas hakim negara itu mengeluarkan arahan penangkapannya Selasa lalu.Menurut saksi, beliau diberi jaket kalis peluru serta digari polis ketika dia dilihat keluar dari rumahnya di ibu negara Tegucigalpa untuk dibawa ke mahkamah.Hernandez dalam pada itu berikrar untuk memberi kerjasama dan bersedia menghadapi sebarang kemungkinan."Saya akan berdepan dengan situasi ini dan sedia untuk mempertahankan diri saya," ujarnya.Isnin lalu, seorang pegawai Honduras mengesahkan, Washington telah meminta Hernandez diekstradisi, ketika ratusan ejen pasukan khas mengepung rumah bekas presiden itu.Berikutan itu, mahkamah agung Honduras menugaskan hakim bagi meneliti permintaan Amerika Syarikat susulan dakwaan pendakwa raya negara Uncle Sam itu mengenai penglibatan bekas pemimpin negara itu dengan sindiket pengedar dadah.Hernandez, 53 merupakan seorang peguam telah melepaskan jawatannya bulan lalu selepas lapan tahun bersamaan dua penggal memegang jawatan Presiden negara Amerika tengah itu. -AFP


10 mati, 11 hilang kapal nelayan Sepanyol karam

MONTREAL, 16 Februari- Sekurang-kurangnya 10 nelayan terbunuh dan 11 orang lagi hilang apabila sebuah bot pukat tunda Sepanyol, karam akibat cuaca buruk dan laut bergelora di timur Kanada.

Menurut pegawai, cuaca buruk menyukarkan operasi menyelamat termasuk mangsa yang masih hidup.

“Terdapat 24 orang berada di atas kapal yang karam di kedudukan kira-kira 463 kilometer timur Newfoundland, kata pegawai.

Pada awal selasa, Pusat Penyelarasan Penyelamat Bersama Kanada (JRCC) berkata pihaknya berjaya menemukan tujuh mayat dan menyelamatkan tiga mangsa yang masih hidup di Atlantik.

“Dukacita, JRCC Hfx mengesahkan tambahan tiga mangsa yang maut ditemui dari kapal nelayan yang karam, menurut status Twitter Halifax pada petang hari kejadian.

Kementerian Pengangkutan Sepanyol telah mengenal pasti mangsa iaitu 16 warga Sepanyol, lima warga Peru dan tiga warga Ghana.

Kapal nelayan Villa de Pitanxo, sepanjang 50 meter berpangkalan di pelabuhan Galicia telah menghantar dua isyarat kecemasan yang diterima kira-kira 5.24 pagi, menurut kenyataan kementerian pengangkutan itu.

Lima jam kemudian, sebuah kapal nelayan Sepanyol, kebetulan berada di kawasan kejadian mengesan dua rakit penyelamat, satu daripadanya membawa tiga mangsa yang terselamat dan beberapa mayat.

Penyelamat kemudian menemukan empat lagi mayat.

“Dalam satu rakit, terdapat hanya tiga orang yang terselamat namun berada dalam hipotermia kerana suhu air amat sejuk," kata Maica Larriba, wakil kerajaan pusat Sepanyol di wilayah Galicia, kepada stesen radio tempatan. -AFP


Kedutaan India di Kiev gesa rakyatnya tinggalkan Ukraine

NEW DELHI, 16 Februari - Kedutaan India di Kiev mengesa rakyatnya meninggalkan Ukraine buat sementara waktu berikutan "ketidakpastian keadaan semasa", lapor Sputnik."Memandangkan keadaan tidak menentu di Ukraine, warga India terutama pelajar boleh mempertimbangkan untuk meninggalkan negara ini buat sementara waktu."Rakyat juga dinasihatkan mengelakkan sebarang perjalanan tidak penting ke Ukraine," menurut kenyataan kedutaan itu. Selain itu, kedutaan juga menggesa rakyatnya "memaklumkan kehadiran mereka di negara terbabit bagi membolehkan kedutaan menghubungi mereka sekiranya perlu".Kedutaan akan terus beroperasi seperti biasa, dan menyediakan perkhidmatan kepada warganegaranya, menurut kenyataan itu.Sejak beberapa bulan lepas, Barat dan Ukraine menuduh Rusia mengerah tentera tambahan di sepanjang sempadan Ukraine sebagai persiapan untuk menyerang.Moscow berulang kali menafikan dakwaan itu dan berkata ia tidak berniat menyerang negara bekas Soviet itu sambil menegaskan bahawa ia mempunyai hak memindahkan tenteranya di sekitar wilayahnya.Rusia juga menyatakan kebimbangan terhadap aktiviti ketenteraan Pertubuhan Perjanjian Atlantik Utara (NATO) berhampiran sempadannya dan sokongan ketenteraan berterusan ke Ukraine, termasuk peningkatan bilangan senjata dan penasihat tentera Barat di wilayah pertikaian antara kedua-dua negara Donbas.-BERNAMA


Interpol keluar 'notis merah' kepada dua warga Kanada

BANGKOK, 16 Februari - Interpol mengeluarkan dua waran tangkap 'notis merah' kepada sepasang warga Kanada disyaki ada hubung kait dengan kes bunuh samseng India di Phuket, Thailand.Jimi 'Slice' Sandhu ditembak mati pada 5 Februari lalu selepas menaiki jet peribadi dari Malaysia bulan lepas.Susulan siasatan polis Thailand, Interpol kemudiannya mengeluarkan waran tangkap terhadap Matthew Leandre Ovide Dupre dan Gene Karl Lahrkamp, masing-masing 36 tahun berkaitan pembunuhan Sandhu."Saya rasa kes ini unik. Ia bukan sekadar jenayah bunuh dan lari, sebaliknya mereka sendiri mendalanginya dengan sokongan seseorang berpangkalan di Kanada dan Thailand," kata komander bahagian hal ehwal luar Polis Diraja Thai, Khemmarin Hassiri.Beliau berkata, siasatan ke atas kematian lelaki berusia 32 itu masih diteruskan."Polis juga sedang mengumpul bukti biologi dan peluru selain menyiasat bagaimana lelaki bersenjata itu memperoleh senjata," katanya.-AFP


MANILA, 16 Februari - Filipina kini berada pada fasa 'risiko rendah' COVID-19 apabila lebih ramai rakyatnya mendapat vaksin dan kemasukan pesakit ke hospital turut berkurangan, kata jurucakap Presiden Rodrigo Duterte.Minggu lalu, negara itu membuka semula sempadan kepada pelancong asing buat kali pertama dalam tempoh dua tahun.Meskipun beberapa sekatan kesihatan kekal ketika kempen untuk pilihan raya pada 9 Mei ini bermula."Wilayah ibu negara dan seluruh Filipina kini mempunyai klasifikasi berisiko rendah dari segi pertumbuhan kes, kelaziman dan kapasiti sistem kesihatan, menurut Karlo Nograles kepada pemberita. Selepas lonjakan virus Omicron dan Delta yang sangat mudah berjangkit membawa kepada sekatan pergerakan yang dikuatkuasakan oleh kerajaan, kadar penghunian katil hospital juga berkurangan kepada kira-kira 30%.Menurut pegawai kesihatan, purata kes adalah kira-kira 3,600 setiap hari pada minggu lalu apabila bilangan orang yang diberi vaksin sepenuhnya meningkat kepada kira-kira 56% daripada populasi.Selepas penutupan berpanjangan yang menjejaskan ekonomi dan menyebabkan jutaan orang kehilangan pekerjaan, kerajaan kini merancang untuk menarik balik semua sekatan, kata Timbalan Setiausaha Kesihatan Maria Rosario Vergeire. "Apabila itu berlaku semua sekatan akan ditarik balik dan semuanya akan berada di bawah kawal selia sendiri," tambahnya.Menurut data kerajaan, virus tersebut telah menjangkiti lebih 3.6 juta orang dan membunuh lebih daripada 55,000 orang.-AFP


Guru durjana rogol 13 orang pelajar dipenjara seumur hidup

BANDUNG, 15 Februari - Mahkamah Daerah Bandung hari ini menjatuhkan hukuman penjara seumur hidup ke atas seorang guru kerana merogol 13 orang pelajarnya.Herry Wirawan, 36, bersalah merogol 13 pelajar perempuan, yang kesemuanya di bawah umur, malah sekurang-kurangnya lapan daripada mereka, hamil.Wirawan tiba di mahkamah dalam keadaan bergari dan menundukkan kepalanya ketika hakim Yohannes Purnomo Suryo Adi menjatuhkan hukuman penjara seumur hidup.Dia bagaimanapun meminta hakim meringankan hukuman kerana mahu membesarkan anak-anaknya.Mahkamah juga menetapkan pampasan untuk mangsa akan dibayar oleh kerajaan.

Semasa perbicaraan itu, terbongkar kisah tertuduh merogol kesemua mangsa yang kebanyakannya terdiri daripada keluarga miskin yang bersekolah lebih lima tahun lalu.Kes itu mendapat perhatian penduduk republik berkenaan berikutan isu penderaan seksual membabitkan sekolah berasrama penuh agama.Pendedahan kes itu turut mencetuskan kemarahan negara, dengan seorang pegawai kanan kerajaan berkata, Presiden Joko Widodo sendiri memberi perhatian khusus terhadap kes berkenaan. - Reuters


Rakyat Ukraine kibar bendera esok simbolik pertahan tanah air

KYIV, 15 Februari - Baru-baru ini, sebuah akhbar Jerman iaitu Del Spiegel mendedahkan Rusia bakal menyerang Ukraine, esok.Maklumat itu didakwa hasil siasatan pelbagai perkhidmatan perisikan Barat termasuk Agensi Perisikan Pusat (CIA) Amerika Syarikat.Meski sumber itu tidak jelas dan belum ditentukan kesahihannya, Presiden Ukraine - Volodymyr Zelenskiy, telah meminta rakyatnya mengibarkan bendera negara itu dan memakai ribon kuning biru, esok.Ia sebagai simbolik penyatuan rakyat dalam mempertahankan tanah air.Dalam video berdurasi lebih dua minit yang dimuatnaik di Instagram rasminya, Zelenskiy turut memaklumkan, pihaknya memantau situasi yang berlaku secara berterusan dan meneliti pelbagai senario yang mungkin berlaku.

Zelenskiy berkata, ini bukan kali pertama Ukraine diancam untuk diserang.Justeru, persediaan rapi telah dilakukan termasuk mengenalpasti kedudukan musuh di kawasan sempadan dan pelan pencerobohan yang akan digunapakai.Ukraine, tegasnya, akan segera bertindak sekiranya diserang


Sistem penjara Florida hampir lumpuh akibat kekurangan kakitangan

SAN FRANCISCO, 15 Februari - Sistem penjara Florida terus berdepan isu kekurangan pegawai penjara, lapor laman berita Florida Phoenix.Seramai 200 pegawai berhenti setiap bulan, manakala kekosongan jawatan warden penjara juga "pada kadar yang tinggi -- lima orang meletak jawatan dalam tempoh lima bulan," kata pemangku ketua penjara Florida Ricky Dixon.

Beliau yang juga setiausaha Jabatan Penjara Florida berkata tanpa pengurangan banduan dalam penjara, pegawai sedia ada terpaksa bekerja "lebih masa”, lapor Xinhua."Kami tidak boleh mengendalikan penjara dengan baik jika kami tidak mempunyai kakitangan keselamatan yang mencukupi untuk mengendalikan tahanan," tambahnya. - BERNAMA


Program pendidikan sex era Obama berkesan, kurangkan peratus kehamilan remaja

WASHINGTON, 15 Februari- Program pendidikan seks era pentadbiran Presiden Obama yang dikritik oleh konservatif berjaya mengurangkan kadar kehamilan remaja di Amerika Syarikat .

Kehamilan remaja lebih tinggi di Amerika Syarikat berbanding di mana-mana negara G7 yang lain, dan topik sama ada untuk mengajar remaja tentang penggunaan bahan kontraseptif masih hangat di kalangan ahli akademik, ahli politik dan orang ramai.

Undang-undang 1996 memperuntukkan pembiayaan persekutuan kepada pendidikan sex sosial sahaja, tetapi pada 2010 presiden ketika itu Barack Obama memulakan dua program pendidikan seks yang lebih komprehensif, iaitu Program Pendidikan Tanggungjawab Peribadi (PREP) dan program Pencegahan Kehamilan Remaja (TPP).

Program-program ini memberikan lebih banyak maklumat tentang seks, kontraseptif, dan kesihatan reproduktif berbanding pendidikan sosial larangan sex sebelum perkahwinan sahaja, yang penyelidikan telah menunjukkan tidak mempunyai kesan ke atas kadar kelahiran remaja.

Para penyelidik mempunyai akses kepada data awam di mana daerah menerima pembiayaan TPP, dan pangkalan data sijil kelahiran terhad yang memberi mereka kadar kelahiran di daerah, serta membolehkan mereka merekod umur ibu pada masa kelahiran dan tempat mereka tinggal.

Mereka juga memeriksa kadar kelahiran remaja di 55 daerah Amerika dari 1996-2009, tahun-tahun sebelum mereka menerima pembiayaan TPP, dan pada tahun-tahun mereka menerima pembiayaan ini, 2010-2016.

Para penyelidik turut membandingkan kadar kelahiran di daerah-daerah tersebut kepada lebih 2,800 daerah tanpa pembiayaan pada tahun-tahun sebelum dan selepas TPP dilaksanakan.

Kaedah ini membolehkan mereka membuat perbandingan yang paling tepat dengan merungkai kesan khusus program pendidikan seks daripada trend keseluruhan penurunan kadar kehamilan remaja dalam beberapa tahun kebelakangan ini.

Kadar kehamilan dalam kalangan umur 14 hingga 19 tahun di daerah yang menerima pembiayaan TPP menurun kira-kira tiga % pada tahun yang dikaji,  berbanding tempoh sebelum mereka menerima pembiayaan, dan berbanding dengan daerah yang tidak dibiayai.

Sokongan untuk pendidikan seks yang komprehensif berbanding pengajaran sosial sahaja kekal sebagai garis kesilapan dalam perang budaya yang berterusan di negara ini.

Pentadbiran bekas presiden Donald Trump cuba mengagihkan semula pembiayaan kepada program sosial tetapi berdepan tentangan di mahkamah oleh kumpulan kesihatan reproduktif Planned Parenthood.

Banyak kehamilan remaja dan kelahiran yang tidak diingini, sekaligus menjurus kepada kepada pengguguran.-AFP


Kanada akan guna Akta Darurat, tangani tunjuk perasaan

OTTAWA, 15 Februari - Perdana Menteri Kanada, Justin Trudeau akan mengaktifkan Akta Darurat 1988 bagi menangani demonstrasi yang menutup pergerakan rentas sempadan dan melumpuhkan sebahagian ibu kota."Sekatan menjejaskan ekonomi kita dan keselamatan awam. Kami tidak boleh dan tidak akan membenarkan aktiviti haram dan berbahaya diteruskan.""Meskipun usaha terbaik sudah dilakukan, jelas bahawa ia memberi tamparan hebat kepada kemampuan pihak penguat kuasa undang-undang dalam melaksanakan perundangan secara berkesan," "Walaupun usaha terbaik sudah dilakukan, kini jelas bahawa terdapat cabaran serius terhadap kemampuan pihak penguat kuasa undang-undang dalam melaksanakan perundangan secara berkesan," katanya pada sidang media.Kekesalan rakyat Kanada terus memuncak apabila pelbagai pihak menyifatkan pendekatan yang digunakan polis terhadap peserta demonstrasi di pinggir bandar Windsor, Ontario dan di ibu kota, iaitu Ottawa sebagai permisif atau tidak keras, sekali gus menyaksikan siri bantahan terus berlarutan memasuki minggu ketiga ketika ini.Di Ottawa, orang ramai bertindak menyekat kemasukan kenderaan yang ingin menyertai demonstrasi di bandar terbabit pada hujung minggu lalu, selepas polis dilihat gagal memainkan peranan mereka.Peserta demonstrasi membina sekatan di Ambassador Bridge, iaitu laluan perdagangan penting menghala ke Detroit, Amerika Syarikat untuk tempoh enam hari sebelum polis berjaya menyuraikan kumpulan terbabit, kelmarin.Demonstrasi 'Konvoi Kebebasan' dicetuskan oleh pemandu lori warga Kanada yang membantah kewajipan pengambilan vaksin atau menjalani kuarantin sekiranya ingin melakukan pergerakan rentas sempadan.Tentangan itu dilihat semakin meruncing apabila orang ramai menyatakan bantahan terhadap segenap dasar Trudeau, meliputi sekatan pandemik COVID-19 sehingga ke cukai karbon.Akta Darurat 1988 membenarkan kerajaan Persekutuan untuk menyemak semula segala perundangan di peringkat wilayah, selain boleh meluluskan penggunaan pendekatan khas sementara bagi menjamin aspek keselamatan.Perundangan itu hanya pernah digunakan sekali sebelum ini, iaitu pada 1970 oleh mendiang ayah Trudeau, yang juga bekas Perdana Menteri, Pierre Trudeau.Semalam, empat pemimpin utama wilayah, iaitu Alberta, Quebec, Manitoba dan Saskatchewan, membantah rancangan untuk menguatkuasakan Akta Darurat 1988, dengan menyifatkan bahawa tiada keperluan untuk mengambil langkah sedemikian.Berdasarkan Perlembagaan, Parlimen Kanada perlu meluluskan penggunaan Akta Darurat 1988 dalam tempoh tujuh hari, selain mempunyai kuasa untuk menarik balik perundangan terbabit. - REUTERS


Jurutera Tentera Laut Amerika mengaku bersalah, jual rahsia kapal selam nuklear kepada negara asing

WASHINGTON, 15 Februari- Seorang jurutera Tentera Laut AS mengakui di mahkamah persekutuan pada Isnin cuba menjual rahsia tentang kapal selam nuklear kepada kuasa asing, kata Jabatan Kehakiman.

Jonathan Toebbe, 43, mengaku bersalah di hadapan hakim persekutuan, lebih empat bulan selepas ditahan bersama isterinya Diana Toebbe.

Sebagai pertukaran pengakuan bersalah, dia dijangka dijatuhkan hukuman penjara antara 12 hingga 17  tahun.

Isterinya, seorang guru, setakat ini kekal dengan pengakuan tidak bersalah dan meminta pembebasan untuk menjaga dua anak remaja mereka.

"Diana Toebbe secara sedar dan sukarela menyertai konspirasi untuk menyampaikan  data sulit kepada orang lain dengan tujuan untuk mendapatkan kelebihan daripada negara asing dan melakukan pelbagai tindakan terang-terangan dalam meneruskan konspirasi itu, termasuk bertindak sebagai ‘peninjau’ sementara Toebbe bertugas,” kata dokumen itu.

Dokumen mahkamah bagaimanapun tidak menyatakan negara mana pasangan itu cuba menjual maklumat mereka.

Dokumen itu membayangkan bahawa ia adalah sekutu Amerika yang bahasa utamanya bukan bahasa Inggeris.

Kapal selam nuklear AS berada di tengah-tengah krisis diplomatik yang hangat September lalu, apabila Australia membatalkan perjanjian mega dengan Perancis untuk mengumumkan perkongsian strategik dengan Amerika Syarikat dan Britain.

Jabatan Kehakiman berkata dalam kenyataannya bahawa Toebbe telah bertugas sejak 2012 dalam reka bentuk reaktor untuk kapal selam kelas Virginia, generasi terbaharu kapal selam penyerang dalam armada AS.

Pada April 2020, dia telah menghantar pakej ke negara asing dengan set dokumen awal dan arahan untuk mewujudkan hubungan melalui alamat pemulangan di Pittsburgh, Pennsylvania. Pakej itu mengandungi "sampel data sulit dan arahan untuk mewujudkan hubungan rahsia bagi membeli data tambahan," kata Jabatan Kehakiman.

"Toebbe mula berhubung  dengan individu yang dipercayainya sebagai wakil kerajaan asing melalui e-mel. Individu itu adalah ejen FBI yang sedang dalam penyamaran“ kata DoJ.

Selama beberapa bulan, Toebbe menerima bayaran yang semakin banyak dalam mata wang kripto  dan menyembunyikan kad SD yang sarat dengan rahsia yang dicuri di dalam sandwic mentega kacang, dalam satu paket gula-gula getah dan dalam pembungkus Band-Aid.

Menurut dokumen mahkamah, negara yang Toebbe percaya dia menjual rahsia itu telah bekerjasama dengan FBI, sehingga meletakkan bendera di kedutaan Washington untuk mendapatkan keyakinan tentera marin itu.- AFP


Remaja Rusia suntik vaksin baru Sputnik M

ST.PETERSBURG, 15 Februari - Remaja di Rusia mula menerima vaksin versi baharu dikenali Sputnik M yang dihasilkan bagi menangani peningkatan kadar jangkitan COVID-19 di negara itu.Kementerian Kesihatan Rusia mengumumkan, versi baharu vaksin Sputnik itu dikhaskan untuk kumpulan umur yang lebih muda iaitu dari 12 hingga 19 tahun.Vaksin Sputnik M untuk remaja itu dibangunkan oleh Pusat Gamaleya dan didaftrakan oleh Kementerian Kesihatan negara itu pada hujung November tahun lalu.Jurucakap hospital kanak-kanak Nizhniy Novgorod, Lyudmila Kira Saranova berkata, terdapat pemintaan tinggi terhadap vaksinasi remaja berikutan banyak panggilan daripada ibu bapa diterima berhubung prosedur dan janji temu mendapatkan suntikan.Ia berikutan berlaku peningkatan ketara COVID-19 di Rusia beberapa minggu ini yang sebahagian besarnya disebabkan varian Omicron.-AFP


Pengembara Malaysia lengkap divaksin tidak perlu kuarantin masuk India

KUALA LUMPUR, 15 Februari - Pengembara dari Malaysia yang lengkap divaksin tidak perlu menjalani kuarantin untuk memasuki India berkuat kuasa Isnin, menurut Suruhanjaya Tinggi India ke Malaysia.Selain itu, Ujian RT-PCR COVID-19 pra penerbangan juga tidak wajib bagi pengembara lengkap divaksin yang tiba di India dari Malaysia.“Sebagai pemacu vaksinasi terbesar di dunia, bermula dengan vaksin Aatmanirbhar India, dan protokol COVID-19 ditetapkan, India melonggarkan sekatan perjalanan untuk pelancong yang datang ke India dari Malaysia."Suruhanjaya Tinggi India mendoakan keselamatan dan pengalaman yang tidak mungkin dilupakan di India untuk pengembara Malaysia," menurut Suruhanjaya Tinggi itu menerusi catatan Facebook.Meskipun tiada pengiktirafan rasmi bersama bagi pensijilan COVID-19 yang ditandatangani antara Malaysia dan India, kedua-dua kerajaan mengiktiraf sijil vaksinasi dalam amalan diplomatik dan di lapangan.Pintu pelancongan India dibuka semula pada 15 November lalu bagi ketibaan dari semua negara dengan beberapa sekatan bergantung dari mana pengembara berlepas.Pengembara ke India bagaimanapun dinasihat menyemak garis panduan perjalanan di laman web https://mohfw.gov.in sebelum memulakan perjalanan.-BERNAMA


Protes di UK bantah kenaikan kos sara hidup

MANCHESTER, 15 Februari - Ratusan rakyat di United Kingdom berarak di seluruh bandar negara itu, membantah kenaikan kos sara hidup dan pengumuman kerajaan menaikkan bil elektrik.Protes dianjur dan diselaraskan oleh kumpulan pendesak politik serta disokong oleh pelbagai kesatuan.Protes berkenaan diadakan di seluruh bandar di UK hujung minggu lalu.Pengerusi Perhimpunan Rakyat di Manchester, Chris Neville berkata situasi yang dihadapi oleh rakyat tidak pernah berlaku sebelum ini."Dengan inflasi yang besar dan bil tenaga meningkat sebanyak 50 peratus antara masalah dihadapi pengguna," katanya.Tambahnya, perhimpunan rakyat itu akan menjadi permulaan gerakan menentang kesemua kenaikan kos sara hidup.-AFP


Tunjuk perasaan di Kanada tamat

WINDSOR, 15 Februari - Tunjuk perasaan membantah sekatan COVID-19 dan vaksinasi wajib di Kanada yang berlarutan selama enam hari akhirnya tamat.Ia susulan tindakan tegas Polis Kanada menahan penunjuk perasaan yang mengepung Jambatan Ambassador menghubungkan negara itu dengan Amerika Syarikat.Sekurang-kurang 30 penunjuk perasaan ditahan selain menyita kenderaan yang digunakan untuk mengepung jambatan tersebut.Tindakan mengepung jambatan berkenaan oleh penunjuk perasaan telah menjejaskan rantaian bekalan bagi syarikat-syarikat pengeluar kenderaan di Detroit, Amerika ke Kanada.Protes juga menyebabkan kerugian besar selepas 25 peratus kiriman barang dagangan kedua-dua negara bernilai kira-kira 360 juta dolar yang menggunakan jambatan itu setiap hari.-AFP


Orang awam diberi latihan ketenteraan di Ukraine

MARIPOL, 15 Februari - Anggota Unit Pasukan Khas Ukraine mengadakan latihan ketenteraan untuk penduduk awam sebagai persediaan mempertahankan diri sekiranya berlaku serangan Rusia.Batalion itu yang merupakan sebahagian pengawal Ukraine, melatih penduduk untuk memasang dan menggunakan senapang, memasukkan peluru dan menembak sasaran.Langkah itu diambil ketika suhu konflik semakin meningkat selepas Rusia meningkatkan gerakan lebih 100,000 tentera ke sempadan Ukraine.Rusia menafikan hasratnya untuk menyerang Ukraine, namun pada masa yang sama menempatkan sejumlah tentera yang besar di sempadan dan menghantar tentera untuk latihan di negara jiran Belarus, sekali gus mengepung Ukraine di tiga penjuru.Pegawai Amerika Syarikat (AS) berkata peningkatan kuasa tentera Rusia telah mencapai tahap di mana ia boleh menyerang dalam masa yang singkat. -AFP


Lebih 30 kapal tentera laut Rusia mulakan latihan di Laut Hitam

MOSCOW, 15 Februari - Tentera Laut Rusia memulakan latihan besar-besaran di Laut Hitam sambil menolak amaran Amerika Syarikat yang mendakwa kononnya Moscow akan menyerang Ukraine dalam masa terdekat.Kementerian Pertahanan Rusia dalam kenyataan memaklumkan lebih 30 kapal armada Laut Hitam Rusia memulakan latihan dari Sebastopol dan Novorossiysk sebagai sebahagian daripada pelan latihan tentera laut.“Tujuan latihan itu adalah demi mempertahankan pantai semenanjung Crimea, pangkalan tentera armada Laut Hitam serta sektor ekonomi negara daripada kemungkinan ancaman ketenteraan,” katanya.Perkembangan itu susulan amaran Amerika Syarikat bahawa perang di Ukraine boleh tercetus pada bila-bila masa.Penasihat Keselamatan Negara White House, Jake Sullivan memberitahu wartawan, serangan mungkin bermula melalui udara disusuli serangan peluru berpandu.Sehubungan itu beliau menasihatkan rakyat Amerika di Ukraine agar meninggalkan negara itu secepat mungkin.Beberapa negara Kesatuan Eropah (EU) juga menggesa warganegara mereka supaya meninggalkan Ukraine.Moscow bagaimanapun menafikan sebarang rancangan untuk menyerang, namun tetap mengekalkan pendirian akan mempertahankan keselamatannya sendiri terhadap pencerobohan oleh sekutu NATO. -AFP


Kerajaan Thailand rancang buka semula sempadan Thailand-Malaysia bulan depan

BANGKOK, 14 Februari - Kerajaan Thailand merancang membuka semula sempadan Thailand-Malaysia bulan depan bagi menggalakkan sektor pelancongan dan ekonomi di negara itu.Pelancong Malaysia merupakan kumpulan pengunjung terbesar ke Thailand sebelum wabak COVID-19.Pusat Pentadbiran Situasi COVID-19 (CCSA) serta pusat operasi kecemasan pelancongan dan sukan diarah untuk menyediakan dan menggariskan langkah mitigasi pandemik bagi pembukaan semula pusat pemeriksaan sempadan di Songkhla,Yala,Narathiwat dan Satun.Timbalan jurucakap Kementerian Luar, Natanu Nopakun berkata, pelancong dari Malaysia akan dibenarkan masuk di bawah program 'Test & Go' tanpa kuarantin ketika ketibaan.Bagaimanapun, pelawat masih perlu lulus dua ujian RT-PCR selepas tiba di Thailand iaitu pada hari pertama dan hari kelima.Di bawah program 'Test & Go', pengembara perlu memohon Pas Thailand sebelum memasuki negara itu di mana mereka perlu membeli insurans perubatan dengan perlindungan minimum AS$50,000 dan keputusan ujian RT-PCR COVID-19, 72 jam sebelum perjalanan.Thailand telah membuka pintu kepada pelawat yang divaksin sepenuhnya dari 63 negara dan wilayah melalui program ‘Test & Go’ berkuat kuasa November lalu.


Amaran tahap tinggi dikeluarkan susulan situasi konflik Ukraine dengan Rusia semakin memuncak

KYIV, 14 Februari - Amaran tahap tinggi dikeluarkan beberapa negara menggesa rakyat mereka yang masih berada di Ukraine meninggalkan negara itu secepat mungkin.Ia susulan situasi konflik Ukraine dengan Rusia yang semakin memuncak selain amaran kemungkinan perang dua negara terbabit tercetus bila-bila masa.Berikutan itu, Kedutaan Jepun di Kyiv hanya akan menawarkan perkhidmatan terhad selepas kakitangan diplomatik dipindahkan, menurut kementerian pada Ahad.Pejabat Perdana Menteri Jepun, Fumio Kishida telah menubuhkan satu badan untuk menyelaras tindakan dan mengumpul maklumat mengenai perkembangan di Ukraine.Tindakan sama turut diambil Singapura yang menasihatkan rakyatnya meninggalkan Ukraine secepat mungkin.Kementerian Luar Negeri republik itu berkata, tiada jaminan kementerian itu dapat membantu warga Singapura sekiranya konflik tercetus memandangkan negara itu tidak mempunyai perwakilan politik di Ukraine.Dilaporkan bahawa Israel, Albania dan Maghribi turut menggesa rakyat masing-masing meninggalkan Ukraine.Kanada dan Australia turut menggantung operasi kedutaan di Kyiv dan membuka pejabat sementara di Lviv.


Ratusan wanita Karachi protes larangan berhijab di India

KARACHI, 14 Februari- Ratusan wanita mengadakan protes di Karachi, Pakistan yang menentang larangan memakai tudung di beberapa institusi pendidikan di Selatan India terhadap pelajar Islam.Mereka menyatakan perkara itu menjadi hak kepada wanita Islam untuk memakai tudung dan ia tidak boleh dihalang dalam masyarakat liberal.Penunjuk perasaan membawa sepanduk bertulisan kecaman terhadap umat Islam sambil melaungkan slogan menentang kerajaan Perdana Menteri India, Narendra Modi.Mereka mendakwa, India yang dilabel sebagai negara sekular dan liberal namun mencabuli hak asasi manusia rakyatnya, terutama yang beragama Islam.Isu itu menjadi tajuk utama bulan lalu apabila sebuah sekolah kerajaan di daerah Udupi, Karnataka melarang pelajar memakai tudung memasuki bilik darjah.Lebih banyak sekolah di negeri itu menguatkuasakan larangan sama sehingga memaksa Mahkamah Tinggi negeri campur tangan. -AFP


Sekatan penerbangan bagi penumpang antarabangsa di Veitnam ditamatkan

HANOI, 14 Februari- Vietnam akan menamatkan sekatan COVID-19 ke atas penerbangan penumpang antarabangsa dengan kebenaran tanpa had pada bilangan penerbangan, berkuatkuasa esok.Timbalan Pengarah Pentadbiran Penerbangan Awam Vietnam, Dinh Viet Son berkata, Vietnam sudah memaklumkan kepada rakan negara luar mengenai dasar baharu itu dan hanya China belum bersetuju untuk menyambung semula penerbangan komersial dengan Vietnam.Menurut Viet Son, kekerapan penerbangan akan dikembalikan ke tahap pra-pandemik.Selain itu, penumpang antarabangsa yang sudah divaksin juga hanya perlu kuarantin selama tiga hari.Vietnam sebelum ini mengenakan kawalan sempadan yang ketat pada permulaan wabak bagi membendung penularan COVID-19.

Langkah itu dilihat berjaya dengan jumlah kes yang semakin menurun.Namun, sektor pelancongannya terjejas teruk dengan hanya kira-kira 10 peratus sumbangan kepada Keluaran Dalam Negara Kasar (KDNK). -AFP


'Barry Manilow' gagal suraikan penunjuk perasaan antivaksin

WELLINGTON,14 Februari- Cuaca ribut dan alunan muzik Barry Manilow gagal menyuraikan penunjuk perasaan antivaksin yang berkhemah di luar parlimen.Taufan Dovi dilaporkan menyebabkan bekalan elektrik terputus, tanah runtuh dan operasi pemindahan penduduk digerakkan di seluruh negara itu. Namun, ratusan penunjuk perasaan diilhamkan oleh Konvoi Kebebasan para pemandu lori di Kanada, menari dalam lumpur mengikut alunan muzik yang bertujuan menyuraikan penunjuk perasaan. Malah, tawaran bantuan daripada penyanyi James Blunt sekalipun tidak dapat menamatkan ketegangan, yang memasuki hari keenam.Ini menunjukkan tiada tanda-tanda demonstrasi itu akan berakhir.Ketika memberitahu Televisyen New Zealand, Timbalan Perdana Menteri Grant Robertson berkata, terdapat unsur menyedihkan dalam protes tersebut. Setiap rakyat katanya, mempunyai hak untuk membuat bantahan secara aman, malangnya, mereka telah melampaui batas. Seperti pemandu trak Kanada di Ottawa, penunjuk perasaan New Zealand membantah sekatan ketat Covid-19 yang dikenakan ke atas negara itu dan menuntut ditamatkan mandat vaksinasi. -AFP


Konvoi bantahan di Perancis bantah sekatan COVID-19

LILLE, 14 Februari- Kira-kira 300 kenderaan menyertai konvoi bantahan yang menentang sekatan COVID-19. Konvoi tiba di Lille, utara Perancis menuju ke Brussels. Terdahulu, 97 orang ditahan di Paris selepas beribu-ribu penunjuk perasaan mengingkari larangan untuk menyekat laluan trafik. Sehingga awal pagi semalam, 81 masih ditahan. Konvoi yang lebih kecil itu, berbanding hampir 3,000 yang tiba dari seluruh Perancis, berhenti di tempat letak kereta sebuah pusat beli-belah di luar Lille. "Konvoi kebebasan" membawa trak, kereta dan van tersebut diilhamkan oleh demonstrasi serupa membabitkan pemandu trak di Ottawa, Kanada. Di Perancis, penunjuk perasaan menyasarkan "pas vaksin" yang dikuatkuasakan untuk memasuki restoran, kafe dan tempat awam menerusi kempen vaksinasi Presiden Emmanuel Macron. -AFP


Sekurang-kurangnya empat maut, 22 cedera dalam kemalangan bas di selatan Bolivia

LA PAZ, 14 Februari- Sekurang-kurangnya empat orang maut dan 22 cedera selepas sebuah bas yang dinaiki terjunam ke dalam gaung awal pagi Ahad di Chuquisaca selatan Bolivia, lapor Xinhua, memetik pihak berkuasa tempatan.Bas berkenaan dipandu laju sehingga mengakibatkan kemalangan di bandar Monteagudo, kata Pendakwa Raya Chuquisaca Mauricio Nava kepada akhbar tempatan.Menurut laporan awal, bas itu menggunakan laluan Sucre-Monteagudo dan jatuh ke dalam gaung ketika melalui selekoh.Nava berkata, anggota polis dan kakitangan Kementerian Awam dihantar ke lokasi kejadian bagi membantu mangsa yang cedera. -BERNAMA


Sokongan terhadap Marcos Jr menjelang pemilihan presiden Filipina meningkat

MANILA, 14 Februari - Ferdinand Marcos Jr mengukuhkan kedudukan berbanding pesaingnya menjelang Pilihan Raya Presiden Filipina pada Mei ini, menurut hasil tinjauan terbaharu yang dikeluarkan.

Tinjauan itu menunjukkan Marcos mendahului 44 mata berbanding Naib Presiden, Leni Robredo pada Januari lalu.

Sebanyak 2,400 responden diminta membuat pilihan pertama mereka untuk presiden dan naib presiden jika pilihan raya diadakan.

60 peratus menyatakan sokongan kepada Marcos, manakala 16 peratus memilih Robredo.

Bintang tinju antarabangsa, Manny Pacquiao dan Datuk Bandar Manila, Francisco Domagoso ketinggalan dengan lapan peratus manakala Senator Panfilo Lacson sebanyak empat peratus.

Naib presiden pilihan Marcos, Sara Duterte-Carpio, kekal sebagai pilihan utama naib presiden, mendahului 21 mata berbanding pesaing terdekatnya, Presiden Senat, Vicente Sotto.

Tinjauan terbaharu Pulse Asia diadakan sebelum Suruhanjaya Pilihan Raya Filipina minggu lalu menolak beberapa aduan bertujuan melucutkan kelayakan Marcos, sekali gus menghapuskan halangan besar baginya dalam pemilihan 9 Mei.


11 mati lemas dihanyutkan ombak besar di laut Indonesia

JAKARTA, 13 Februari - Sebelas orang maut selepas dihanyutkan ombak besar ke laut dari pantai selatan wilayah Jawa Timur Indonesia pada Ahad, lapor Agensi Berita Xinhua memetik seorang pegawai pengurusan bencana tempatan.Kemalangan berlaku kira-kira pukul 12:25 pagi waktu tempatan, Ahad, ketika 23 individu sedang melakukan upacara adat di pantai Payangan di daerah Jember, kata Ketua Unit Operasi Badan Pengurusan dan Mitigasi Bencana Jawa Timur Budi Santosa."Tiba-tiba, ombak besar datang dan menghanyutkan mereka ke laut. Kejadian berlaku di pantai selatan pulau Jawa, dan ombaknya sangat besar. Mereka sebelumnya telah dilarang melakukan aktiviti sedemikian," katanya kepada Xinhua melalui telefon.Dua belas yang lain terselamat daripada kejadian itu, tambahnya. - BERNAMA


Remaja 15 tahun tembak ibu, bapa dan adik, tidak puas hati didenda

MADRID, 13 Februari-Seorang remaja lelaki berusia 15 tahun disyaki menembak mati ibu bapanya dan adik lelakinya yang berusia 10 tahun berikutan perbalahan mengenai gred sekolah yang teruk, kata polis pada Sabtu.Insiden itu berlaku pada petang Selasa di kawasan luar bandar di Elche, tenggara Sepanyol.Polis mengesahkan remaja itu yang namanya tidak didedahkan, ditahan kelmarin kerana dituduh melakukan tiga pembunuhan yang berpunca daripada pertengkaran mengenai gred pelajarannya yang lemah, lapor Agensi Berita Xinhua memetik akhbar Sepanyol.Akhbar tempatan melaporkan, ibu remaja itu memutuskan aksesnya kepada Wi-Fi sebagai hukuman terhadap suspek atas prestasi buruk di sekolah dan keengganan membantu melakukan kerja di rumah.Susulan itu, remaja terbabit didakwa mengambil senapang patah milik bapanya lalu menembak mati ketiga-tiga ahli keluarganya itu dengan senjata sama.Polis mengesahkan sebelum ditemui pihak berkuasa, remaja itu berada di rumah bersama ketiga-tiga mayat selama tiga hari sebelum membuat pengakuan kepada saudara-mara yang bimbang selepas tidak mendengar khabar daripada keluarga berkenaan.Polis kemudian menahan remaja itu, dan dia secara rasmi mengaku melakukan tiga pembunuhan berkenaan, ketika disoal siasat di Balai Polis Elche serta kini masih berada dalam tahanan.-AFP


Jepun, Korea Selatan, Amerika Syarikat bantah tindakan Korea Utara lancar peluru berpandu balistik

HONOLULU, 13 Februari - Diplomat tertinggi Jepun, Korea Selatan dan Amerika Syarikat sepakat membantah tindakan Korea Utara yang melancarkan beberapa siri peluru berpandu balistik.

Dalam satu mesyuarat yang diadakan di Honolulu, Amerika Syarikat diwakili Setiausaha Negara, Antony Blinken.Manakala Jepun dan Korea Selatan masing-masing diwakili Menteri Luar, Hayashi Yoshimasa dan Chung Eui-yong.Ketiga-tiga negara mengutuk perbuatan Pyongyang yang dianggap mengganggu kestabilan.Mereka menggesa Korea Utara menghentikan aktiviti yang menyalahi undang -undang.Sebaliknya ia perlu diselesaikan menerusi sesi dialog.Ketiga-tiga diplomat juga menyatakan kesediaan untuk menyambung semula rundingan dengan Pyongyang. -AFP


Korea Selatan kenakan denda terhadap Google, Netflix

SEOUL, 13 Februari- Pengawal selia persaingan Korea Selatan memutuskan untuk mengenakan denda berjumlah 19.5 juta won (kira-kira RM68,000) terhadap Google, Netflix dan tiga lagi perkhidmatan penstriman video atas dakwaan aktiviti perniagaan tidak adil bagi langganan berbayar.Menurut Suruhanjaya Perdagangan Adil (FTC), hari ini, lima penyedia perkhidmatan media Over-The-Top (OTT) membabitkan Google, Netflix, KT, LG Uplus dan Content Wavve, didakwa menghalang pelanggan berbayar untuk menamatkan keahlian.FTC memaklumkan, pihak terbabit didakwa memberi maklumat palsu atau tidak membenarkan pelanggan membatalkan keahlian secara dalam talian, sekali gus menyukarkan pelanggan untuk menamatkan kontrak penggunaan perkhidmatan itu.Selain denda, FTC turut mengarahkan kelima-lima penyedia perkhidmatan terbabit untuk membetulkan amalan perniagaan masing-masing.FTC memaklumkan, pihak terbabit didakwa memberi maklumat palsu atau tidak membenarkan pelanggan membatalkan keahlian secara dalam talian, sekali gus menyukarkan pelanggan untuk menamatkan kontrak penggunaan perkhidmatan itu.Selain denda, FTC turut mengarahkan kelima-lima penyedia perkhidmatan terbabit untuk membetulkan amalan perniagaan masing-masing.YouTube adalah perkhidmatan OTT paling popular di Korea Selatan, dengan kadar penggunaannya mencecah 65.5 peratus, diikuti Netflix (24 peratus). –BERNAMA


Ujian peluru berpandu, ‘provokasi’ oleh Pyongyang - AS, Jepun dan Korea Selatan

HONOLULU, 13 Februari- Diplomat tertinggi Jepun, Korea Selatan dan Amerika Syarikat (AS) mengisytiharkan kesepakatan mereka menentang Korea Utara susulan beberapa siri pelancaran peluru berpandu balistik oleh Pyongyang.

Selepas pertemuan sehari di Honolulu, Setiausaha Negara AS, Antony Blinken, Menteri Luar Korea Selatan, Eui-yong dan Menteri Luar Jepun, Hayashi Yoshimasa dalam kenyataan bersama mengecam tujuh siri ujian peluru berpandu yang disifatkan sebagai ‘mengganggu kestabilan’.

Pyongyang perlu “menghentikan aktiviti menyalahi undang-undang, sebaliknya melibatkan diri dalam dialog," kata kenyataan itu.

“DPRK dalam fasa provokasi,” jelas Blinken dalam siding media bersama-sama rakan sejawatanya, merujuk DPRK sebagai Republik Demokratik Rakyat Korea.

“Kami akan terus berusaha mencari jalan memastikan DPRK bertanggungjawab atas tindakan,” katanya merujuk sekatan terbaharu terhadap lapan indivudu dan entiti yang mempunyai hubungan dengan Korea Utara.

Ketiga-tiga diplomat itu mengulangi komitmen masing-masing terhadap penamatan program nuklear di Semenanjung Korea serta kesediaan menyambung semula rundingan dengan Pyongyang.

Sejak pentadbiran Presiden Amerika Syarikat, Joe Biden; Pyongyang tidak memberi maklum balas positif berhubung isu itu.

“Setiausaha Negara dan Menteri Luar menegaskan mereka tiada niat bermusuhan dengan DPRK dan menyatakan keterbukaan untuk bertemu DPRK tanpa sebarang syarat,” kata kenyataan tersebut. -AFP


Satu mayat kru jet pejuang F-15 Jepun ditemukan, seorang lagi belum ada perkembangan

TOKYO, 13 Februari- Tentera Udara Jepun mengesahkan mayat satu daripada dua kru jet pejuang F-15 yang dilaporkan hilang dua minggu lalu, telah ditemukan.

Pesawat jenis itu dilaporkan hilang dari radar ketika misi latihan pada 31 Januari lalu, sebaik berlepas dari pangkalan tentera udara Komatsu, wilayah Ishikawa.

Jurucakap tentera berkata, mayat ditemukan pada Jumaat oleh tentera laut ketika operasi mencari dan menyelamat di Laut Jepun.

Pihak tentera turut memaklumkan indentiti mayat yang ditemukan, namun enggan mendedahkan nama dan menambah operasi mencari pembantu juruterbang diteruskan.

Punca apa dan bagaimana pesawat terhempas juga masih belum diperjelaskan.

Kali terakhir melibatkan kemalangan udara di Jepun pada 2019 melibatkan sebuah jet tempur F-35A yang jatuh ke laut apabila juruterbang mengalamai kekeliruan ruang udara ketika penerbangan. -AFP


AS rancang buka semula kedutaan di Kepulauan Solomon, China berminat?

(Antony Blinken menghadiri majlis perpisahan sempena lawatan ke Fiji pada 12 Feb. 2022)

FIJI, 13 Februari- Amerika Syarikat (AS) merancang untuk mewujudkan semula pejabat kedutaan di Kepulauan Solomon selari usaha Washington meningkatkan kehadirannya di wilayah yang menyaksikan China secara berterusan berusaha memperluas pengaruhnya.

Setiausa Negara, Antony Blinken akan membuat pengumuman pembukaan kedutaan baharu di kepulauan Pasifik itu sempena lawatan ke Fiji – 29 tahun selepas AS membuat keputusan mengurangkan hubungan diplomatik di negara kepulauan itu.

Rancangan terbaru itu berlaku beberapa bulan selepas rusuhan di kepulauan yang dihuni kira-kira 800,000 orang, pada November lalu apabila penunjuk perasaan cuba menyerbu masuk bangunan parlimen.

Mereka kemudian mengadakan protes selama tiga hari menyaksikan sebahagian besar kawasan Chinatown, Honiara dibakar.

Kekecohan itu dicetuskan kumpulan pembangkang yang membantah kepimpinan Perdana Menteri, Manasseh Sogavare selain didorong isu kemiskinan, pengangguran dan persaingan antara pulau. Sentimen anti-China turut memainkan peranan.

Amerika Syarikart menutup kedutaannya di Kepulauan Solomon pada 1993 dan kini hanya diwakili pegawai konsulat serta kedutaan di Port Moresby di Papua New Guine.

Di Fiji, Blinken dijadual mengadakan pertemuaan secara maya bersama para pemimpin 18 buah negera di kepulauan itu.

Ia bagi meningkatkan semula hubungan diplomatik dan keselamatan di rantau itu sekali gus mengurangkan pengaruh atau kehadiran China.

Sumber rasmi pegawai Amerika Syarikat menyatakan, China telah melakukan usaha tertentu untuk mendapatkan pengaruh dan kehadiran di beberapa negara kepulauan itu. -AFP


Penyokong Brazil ditembak mati dalam aksi kekecohan selepas perlawanan Piala Dunia Kelab

SAO PAULO, 13 Februari- Seorang peminat bola sepak Brazil ditembak mati di Sao Paulo dalam pergaduhan yang tercetus selepas pasukan tempatan Palmeiras tewas kepada Chelsea dalam aksi Piala Dunia Kelab pada Sabtu.Peminat telah berkumpul di luar Allianz Parque, stadium Palmeiras, untuk menonton perlawanan yang berlansung di Emiriah Arab Bersatu UAE. Perlawanan tersebut menyaksikan Chelsea menang 2-1.Selepas itu pergaduhan tercetus di kalangan peminat pasukan Brazil.Media tempatan menyebut, seorang lelaki berusia 35 tahun ditembak di dada dan kemudian meninggal dunia.Suasana perayaan dan ketegangan sepanjang perlawanan memberi laluan kepada keganasan di kalangan penyokong sebaik sahaja perlawanan tamat.Walaupun terdapat keluarga dengan kanak-kanak di kalangan orang ramai, orang ramai mula membaling batu dan objek lain.Pertempuran berlangsung selama setengah jam, sehingga polis campur tangan.-AP